BISITA ETA OTORDUA SAGARDOTEGIAN\nUmeak (4-13): 25€\nSagardo eta pintxo dastatzea\nBizi sagardotegiko esperientzia, dastatu euskal sagardo naturala eta egin bidaia gure euskal jatorrira! Sagardotegiaz gozatu nahi duzu baina ez dakizu nola iritsi bertara? Ibilbide honetan konponbidea bilatu dugu zuretzat. Donostian jasoko zaitugu gure gidaren eskutik goza dezazun gure lurrari, kulturari eta gastronomiari lotuta dagoen edari kuttunaren sekretuez. Sagastiak, baserri dolareak, elaborazio gunea eta upategiak ezagutuko dituzu. Eta noski, gure edari kuttuna aurkeztuko dizugu, guk geuk edaten dugun moduan: botilan eta txotxetik. ¡Txoootx! deiadarra, gure sagardotegietako gonbidapena da. Edalontzia eskuetan duzula gertura zaitez upategira eta etxekoek gidatuta bertako sagardo naturalak dastatuko dituzu, sagardotegiko menu tradizionalaz gozatzen duzun bitartean. Esperientzia aparta bizi ondoren Donostiara itzuliko gara, gure lurraz gozatzen segi dezazun.\nGure gidak Donostiako Bengoetxea, 2 kalean jasoko zaitu. Gure Sagardotegi batera joango gara eta bertan ibilbide txiki bat egingo dugu sagastia eta sagardotegiko txokoak ezagutzeko. Bisita honetan sagardo naturalaren dastatzea egingo dugu, lehengo, botilatik. Ondoren, menu tradizionalaz gozatzeko eta sagardoa txotxetik dastatzeko denbora librea izango dugu.\nBakailao frijitua piparrekin\nGutxieneko taldea: 1 pertsonatik gora.\nPrezioa haurrak (<3): 0€\nOrdutegia: Urte osoan zehar. Asteartea, osteguna eta larunbata: 12:00 - 16:00.\nElkargunea: Donostiako Bengoetxea, 2 kalean.\nSagardotegia aukeran: Aburuza / Iparragirre / Oiharte / Ola / Petritegi / Saizar\nBeste elkargune baterako egin kontsulta.\nHelduak: 62€ | Umeak (14-17): 38€ | Umeak (4-13): 25€


Malagako Unibertsitateak bioteknologia aplikatzen du fresaren testura hobetzeko | Consumer\nMalagako Unibertsitateak bioteknologia aplikatzen du fresaren testura hobetzeko\nHeltzean eta uztaostean, fruta hori biguntzea saihestu nahi da\nMalagako Unibertsitateko (UMA) Zientzia Fakultateko Landareen Fisiologia Arloko ikertzaileek fresaren testura metodo bioteknologikoen bidez hobetzeko proiektua garatu dute. Horretarako, “pectato liasa” eta “poligaracturonasa” geneak inhibitzen dituzte, heltzean eta uztaostean haien biguntzeari aurre egiteko, eta hori “fruituaren kalitatea galtzearen arrazoi nagusietako bat” dela esaten da.\nFresak, bildu ondoren, batez besteko bizitza laburra du. Hori dela eta, fruitua heltzean zelula-paretaren degradazioan parte hartzen duten entzimak kodetzeaz arduratzen diren geneak “isiltzearen” efektua ebaluatu behar du lan-talde honek. Proiektu hori Zientzia eta Berrikuntza Ministerioak finantzatu zuen, eta 90eko hamarkadan sortu zen, Europako testuinguru batean. Hainbat ikerketa-ildo ireki ziren, eta talde horrek fruituaren gogortasuna kontrolatzen duten geneen zeregina aukeratu zuen.\nProiektuaren zuzendariek, José Ángel Mercado Carmona eta Miguel Ángel Quesada, azaldu zutenez, “oraindik urrun dago, ezin baita fruta transgenikorik merkaturatu”. Hala ere, fruitu sendoagoak dituzten marrubi-landareak lortu dira, eta gehitu zuten. “Fresaren ezaugarriak kontserbatzeko hobeak izatea nahi dugu”, ziurtatu zuten ikertzaileek, horrek mesede egingo bailioke fruitu freskoaren uzta ondoko iraupenari eta prozesatutako produktuen ezaugarriei, hala nola marmeladari.\nZientzialari-talde horrek egiaztatu zuen gene horien inhibizioak nabarmen murrizten duela fruitu helduaren biguntzea, eta uztaren ondoren bizitza luzatzen duela, beste ezaugarri batzuei eragin gabe, hala nola pisuari eta koloreari. Hala, Espainiako lehen ikerketa-taldea da, eta birsorkuntzaren eta transformazioaren teknologian lan egin du marrubi-landarearekin, ondoren ikerketa fruitu hori biguntzeko arrazoiak zein ziren jakiteko.\nehundura fresa-eu fruto-eu genes-eu Malagako Unibertsitatea


Belémgo dorrea - Wikipedia, entziklopedia askea.\n(«Belemgo dorrea» orritik birbideratua)\nOzeano Atlantikoa eta Tajo\n38° 41′ 29″ N, 9° 12′ 57″ W / 38.691388888889°N,9.2158333333333°W / 38.691388888889; -9.2158333333333Koordenatuak: 38° 41′ 29″ N, 9° 12′ 57″ W / 38.691388888889°N,9.2158333333333°W / 38.691388888889; -9.2158333333333\nBelémgo dorrea edo San Bizenteren dorrea (portugesez: Torre de Belém edo Torre de São Vicente) Portugalgo Lisboa hiriburuko Belém auzoan dagoen dorre bat da. Tajo ibaiaren iparraldeko ertzean dago, Belem auzoan.\nManuel I.a Portugalgoaren erregealdian eraiki zen. 1514an hasi ziren lanak, Francisco de Arruda arkitekto zela, baina Jeronimotarren monasterioa ondoan eraikitzen ari zen Diogo Boitaca arkitektoak bukatu zuen 1520an.\n1983an UNESCO erakundeak gizateriaren ondare izendatu zuen.\nManueldar estiloan eraikia dago, berez Erdi Haroko dorretxea da baina eragin islamiar nabaria du. Portugalgo artilleriadun lehenengotako gotorleku bat izan zen.\nBi egiturak osatzen dute eraikina: dorreak berak eta azpiko gotorlekuak. Gotorlekuak behatoki itxiak ditu erpinetan, bakoitza laranja aleen itxurako kupulaz ornitua.\nDorreak ere apaindura bikaina du, harrian landutako sokak, galeria irekiak, mozarabe estiloko dorreak eta ezkutu itxura duten almenak ditu. Elementu naturalistak ere ugariak dira, tartean errinozero bat, urrutiko aurkikuntzak sinbolizatzen dituena. Barnealdea ordea gotikoa da, eta oso soila.\nDorreak bost solairu ditu:\nLehen solairua: Gobernadorearen Aretoa.\nBigarren solairua: Erregeen Aretoa.\nHirugarren solairua: Harrera gela.\nLaugarren solairua: Kapera.\nBosgarren solairua: Terraza.\nBelém dorreari buruzko informazioa (Portugesez)\nBelém dorreari buruzko informazioa (Ingelesez)\nMultimedia: Torre de Belém\nBNF: 11951864k (data)\nGizateriaren ondare: 263bis-002\nOrriaren azken aldaketa: 28 abendua 2019, 16:20.


La Fullatera - Ni sueur, ni peur (5a, 330 m, 4b derrigorrez) ~ Eskalatzen\nLa Fullatera - Ni sueur, ni peur (5a, 330 m, 4b derrigorrez)\nEgilea X Larretxea Ordua 14:18 Komentariorik ez\nBide honen lehenengo informazioa Rémi Thivel-en Voies Nouvelles orrian aurkitu nituen (lotura hemen) eta handik noizbait ibiliko ginelakoan gorde egin nuen.\nEgileek ongi adierazten duten bezala, bide luzeetan hasteko bide egokia da. Beste erreferentzia batean gidatzaile batzuk gaztetxo talde batekin ikus daiteke.\nBidearen zailtasuna baxua da eta altuera sentsazioa eta esposizioa minimoak. Orokorrean plaka etzanetatik eskalatzen da, arroka kalitatezko granitoa da eta dauden zati bertikal motzak oso ongi babestuak daude. Ez da hara egitera joateko bidea, baina inguruan egonik, goiz bero baterako aukera egokia izan daiteke. Goiz ibiliz ia bide osoa itzalean eskala daiteke.\nEgileek euria egin ondoren (ur-arrastoak sortzen dira) edo arroka bustiarekin bidea ez egitea aholkatzen dute. Azken horrekin arroka oso irristakorra jartzen omen da.\nBilgune guztiak soka lodi batekin elkartutako 2 paraboltez eta mailon batez osatuta daude. Beraz, bidea rapelatzeko prestatuta dago. Hala ere, R5etik hobe da “Gasolio & Decibels” bidetik jaistea (zuzenagoa da).\nBeheko errepidea dela eta giroa zertxobait zaratatsua da. Batzuetan bikotearen arteko komunikazioa oztopatzen du. Kotxe edo kamiorik pasatzen ez den arte itxaron behar da komunikatzeko.\nIristeko: Frantziatik bagatoz Ax-les-Thermes herritik edo Puigcerdá herritik Porta herrira hurbildu. Herriko sarreran (edo irteeran, hurbilketa norabidearen arabera) aparkaleku handi bat dago. Aparkaleku hori erreferentzia modura hartuta Puigcerdá aldera 700-800 m egin. Hasieran, gure eskuinera, trenbidea alboan izango dugu. Zertxobait aurrerago zentral hidroelektriko txiki bat ikusiko dugu (ura gerturatzen dion bere hodi handiarekin). Zentral horretara sartu behar gara. Sarrera trenbidea errepidearen gainetik pasatzen den lekua baino 100 m inguru lehenago dago. Pista horretan 1 edo kotxerentzat lekua dago. Okupatuta badago trenbidearen zubia pasa eta 100 m inguru aurrerago beste pista baten sarrera dago. Bertan beste 2 edo kotxerentzat lekua dago.\nHurbiltzeko: Errepidea zeharkatu eta plaken beheko aldera hurbildu. Kotxetik 4 min eskas beharko ditugu.\nL1 (40 m, 8 aseguru, 3b). Plaka hasieran. Gero oso etzana eta zertxobait belarrez jantzia dagoen zati etzana. Azkenik, bilgunera iritsi baino lehen, plakatxo bat.\nL2 (30 m, 8 aseguru, 4b). Bere eskuinetik oso erraz gainditzen den sabaitxo bat hasieran. Gero, bilguneraino, plaka etzanak.\nL3 (45 m, 10 aseguru, 4c). Kanaltxo moduko batzuen laguntzaz igotzen den itsasgarritasunezko plaka hasieran. Ondoren, erlaitz belartsu handi batera iritsi arte, harmailak. Azken zatia zertxobait bertikalagoa den plakaz osatua dago.\nL4 (40 m, 9 aseguru, 4c). Harmailak hasieran. Luzearen erdi aldera pasagune fin bat duen hormatxo bertikala dago (aseguruak gertu). Ondoren, eskuin aldera egiten den zeharkaldi gorakorrak bilgunera hurbiltzen gaitu.\nL5 (45 m, 7 aseguru, 3c). Zeharkaldi luze bat (30 m inguru) guztiz horizontala. Gero ezkerretik eskuinera igotzen den plaka etzan labur bat\nL6 (45 m, 7 aseguru, 3c). Hasieran plaka etzan batetik eskuin aldera igotzen den zeharkaldi gorakorra. Ondoren zuzen igo. Zati etzan bat zeharkatu ondoren azken plaka batek bilgunean uzten gaitu.\nHartxingaditik oinez 50-80 m inguru igo. Mugarri batzuk aurkituko ditugu bidean. Horma handiaren oinarrira iristerakoan eskuin aldera, altuera galdu gabe, 50 m inguru egin behar dira bidearen jarraipena aurkitzeko (txapak ikusiko ditugu).\nL7 (40 m, 9 aseguru, 4b). Euste leku oneko hormatxo bertikal baten oinarrian uzten gaituen plakatxo bat hasieran. Hormatxoa erraz gainditzen da. Ondoren, beste hormatxo batera iritsi arte, plaka etzan luze bat dator. Bigarren hormatxo honek ere euste leku onak ditu. Lehengo bilgune bat aurkituko dugu. Hobe beste 5 m inguru igo eta bertan erlaitz handi eta eroso batean R7bis bilgunea aurkituko dugu.\nL8 (50 m, 14 aseguru, 5a). Zeharkaldi motz bat ezkerrera eta euste leku oneko hormatxo bertikala hasieran. Horma oso ongi babestua dago. Gero ezker aldera igotzen den harmaila segida bat. Azken metroak oso etzana den plaka batez osatuta daude.\nJaitsiera: Bidezidorretik oinez, mugarriak eta puntu laranjak jarraituz.\nGailurretik Porta aldera metro batzuk egin eta berehala puntu laranjak ikusiko ditugu. Jaitsieraren lehenengo zatia pinudi baten barrutik egiten da eta oso ongi markatuta dago puntu laranjekin. Basotik irteterakoan ia markarik gabeko zati labur bat dago eta beraz tarte nahiko nahasgarria da. Pinuditik irteterakoan oso ageriko pinu bakarti bat dago puntu laranja batetik. Pinu horretatik metro batzuk zuzen jaitsi behar dira eta , berehala, gure ezkerrera soka finkoaren lehenengo zatia ikusiko dugu. Hemendik aurrera, berriro, jaitsierak ez du galerarik. Oso ongi markatuta dago. Soka finkoa duten beste bi zati gainditu ondoren hormaren oinarrira iritsiko gara. Guztira 30-35 min beharko ditugu jaitsiera egiteko.\nMateriala: 14 zinta + bilgunerako materiala. Fisureroak eta friendsak soberan daude.\nOrientazioa: Hego mendebaldea\nNork ekipatua: Dominique Gleizes, Nicolas Bechemin laguntzarekin, urria 2013.\nCategories: 4b, Bide_ekipatua, Ipar_Pirineoak


taldekako erlojupekoa – 2 orrialdea – Tropela.eus bloga\nEtiketa Artxiboak:taldekako erlojupekoa\nBoonen sprintetan nagusi eta Armstrong jada lider.\nAtzo jokatu zen taldekako erlojupekoa ez da izan puntuagarria Tropela lehiaketan, arauetan adierazi bezala. Baina bai Boonen nagusi izan diren aurreko biak, eta horrek sailkapenean dantza eragin du.\n3. etapako garailea Zaldibiako manu izan zen 360 punturekin eta berarentzat izango da Andoni Aranagaren maillot zoragarria. Sailkapen orokorrean, berriz, lider berria dugu: urko zarauztarra.\nPronostiko gehienek aurreratzen zuten bezala, atzoko erlojupekoan Armstrongen Discovery taldea izan da garaile. Ondorioz, Armstrong horiz janzteaz gain, sailkapen nagusian aldaketak izan dira. Honek gaurtik aurrerako puntu bilketatan eragina izango du.\nEsan Tropelak puntuazioak etapa amaitu eta ordu bat edo bira eguneratuko dituela, batez ere azken egunotan sailkapenean egon diren azken uneko aldaketak izan direla eta, McEwenen deskalifikatzea kasu.\nBidaltzailea:Tropela Elkartea 2005-07-06 2017-12-04 Hemen argitaratua:TxirrindularitzaEtiketak: Armstrong, Boonen, Discovery, taldekako erlojupekoa


Bertan > Korsarioak eta piratak > Versión en euskera: Sineskeriak\nEuskal Herriko itsas mundua ez da mito eta sineskeriatan barrualdeko eremuak bezain aberatsa. Itsasoko euskal tradizio mitologikoa beste kostaldeko eremuen antzekoa izan da betidanik. Eta euskal korsariek gure kostaldeko gainontzeko itsaslarien sinesmen berak zituzten.\nEuskal Herri osoan sorginei buruzko tradizio handia izan ohi da, sorginen mundu amarrugabea, satankeriarekin zerikusi handirik ez zuena. Sinesmen hauek guztiz errotuta zeuden, landa-eremuko barrualdeko Euskal Herrian ez ezik, bai eta kostaldean ere.\nZarautzen, Getarian... sorginek indar handia izan ohi zuten, eta bertako tradizio, kondaira eta historiak eguneroko bizitzarekin eta itsasoko gizartearen berezko dinamikarekin lotua estua zuten. Askotan, sorgin, lamina edo gaizkinekiko beldurrak erdi estalitako mundu bat zen. “Direnik ez da sinistu bear; ez direla ez da esan bear”. Kostaldeko arrantzaleek sorginak ez zituzten inoiz aipatzen, eta emakumeek gizonak lanean zeudenean haietaz mintzo baziren, hauek ez zuten ezer harrapatzen. Tradizio hauetan sorginak arrantzale eta marinelen atzetik ageri zaizkigu, olatu bihurturik. Donibane Lohizunen sorginak euren herritik Ternuaraino hegan joan, bertako ontzietako mastatara igo eta marinelak sorgindu zituztela zioten: "las brujas se vanagloriaban de haber ido volando (desde aquel su pueblo) hasta Terranova; subían a los mástiles de los navíos y con sus polvos endemoniados maleficiaban a marinos y pescadores". Ekaitzak ere sorrarazten omen zituzten, Ziburuko "Marticot" itsasontziaren urperatzea kasu. Pierre de Lancre epaile frantziarrari hori aitortu zioten behintzat honek hasitako prozesuan .\n54. Marinelek Itziarko Amari zioten debozioa antzinakoa da. Juan de Esnaolak dioenez, XIII. mendean bere deboziorako "Itsaslarien Kofradia" sortu zen. Juan Sebastian Elcanok, hil zenean, Ama Birjin honi utzi zizkion bere ondasunetako batzuk eta, Garibayek dioenez, ontziek, Itziarko kostaldetik igarotzerakoan, artileria-salbak bota ohi zituzten bere omenez.\n55. Itsasneska. XVI. mendearen erdialdeko zurezko grabatua.\n56. Brandan fraide irlandarra 484aren inguruan itsasoratu zen beste hamazazpi erlijiosorekin batera "Uharte Deliziosoa"ren bila. Pazko-eguna iritsi zenean, eta ospakizun grinez, meza emateko uharte bat aurkitu zuten. Amaieran, uhartea Jaungoikoak erritua ospatzeko bidalitako balea bat zela ikusi zuten. (Clonfert-eko katedraleko San Brandánen irudia eta 1621eko grabatua).\nKostaldean izan ohi zituzten beste sinesmen batzuk itsasnesken eta "traganarru"ren ingurukoak ziren. Azken hau, zurrunbiloak sortzen zituen jeinu ikaragarria zen, eta guztiak honen beldur ziren Barandiaranek dioenez, "causaba pavor a los hombres del mar en tiempos antiguos y aun a no pocos de este siglo".\nItsasneskei zegokienez, 1673an –Resurrección Mª de Azkuek Feijoo aitak esan zuela dioenez- Lierganeseko biztanle bat Bilboko itsasarradera joan omen zen beste mutil batzuekin igeri egitera. Itsasoan sartu baina... ez zen berriro agertu eta itotakotzat hartu zuten. Halere, sei urteren buruan, Kadizeko zenbait arrantzalek olatu artean giza irudi bat ikusi omen zuten igerian, bai eta harrapatu ere: "una figura humana de persona racional que nadaba con gran destreza. Picados por la curiosidad, procuraron capturar a aquel sorprendente ser, lo cual consiguieron, tras muchos esfuerzos". Orduan, Francisco bera zela jakin zuten, sei urte lehenago Bilbon desagertutakoa. Bere lurrera itzuli, eta bederatzi urtetan oso era harrigarrian bizi izan zela diote, eta, azkenik, arrastorik ere utzi gabe desagertu zela.\nDonostiako hondartzan jolasean ibili ohi zen itsasneska baten aipamena ere aurkitu dut, eguzkia orrazten zuenarena. Baina ingelesak Loretopera etorri zirenean, desgertu egin omen zen.\nAzkenik, "iraunsugue" delakoa, gure arbasoen herensugea izan ohi zen, eta dontzeila bat sakrifikatu behar omen zitzaion, berak, gizakiak bere hatsez erakarri eta jaten zituen bitartean. Herensuge bat izan zen, hain zuzen ere, Aralarren San Migel arkaingerua hil zuena.\n57. Tritoia. XVI. mendeko zurezko grabatua\n58. Euskal korsarien "iraunsuge"ek (herensugeek) Hans Baldung-ek 1515ean marraztutako Leviatán honen antzekoak.


Construcciones Mariezcurrena - Azterketa eta Ekoizpenen Departamentua\nAzterketa eta Ekoizpenen Departamentua\nAzterketen Departamentua kualifikazio tekniko handiko lan-talde batez osatuta dago. Haien lana enpresa barruan esperientzia handia duten langileek berrikusten dute. Proiektuak aztertu eta bezeroen beharren arabera garatzeaz gain, laguntza teknikoa eskaintzen dugu eraikitzerakoan ahalik eta prezio baxuenean konponbiderik onenak emateko.\nEskarmentu handia dugunez gero, badakigu proiektuari buruzko proposamen eta ekarpen guztiek eragina dutela epean zein prezioan. Hortaz, inbertsioa errentagarri bihurtzen laguntzen duten abantaila gisa aurkezten dira beti. Bestalde, eta bezeroak hala eskatzen badu, gure Departamentu Teknikoa giltza eskura proiektuak berme osoz eskaintzeko gai da.\nConstrucciones Mariezcurrenaren obra guztiek markatutako xede guztiak bete dituzte: kalitate handia, gastuaren kontrola eta epean betetzea, baliabide guztiak ahalik eta gehien optimizatuz. Mota guztietako obrak kudeatzeko, antolatzeko eta koordinatzeko ahalmen handia dugu, beraz xede horiek oso ongi betetzen dira.\nObra gauzatzen ari den bitartean, Departamentu Teknikoak kontrol bat egiten du astero, eta beste bat hilabetero gure enpresa motarentzat berariaz ezarritako garapen informatiko batzuen bidez.\nEnpresaren Misioa eta Balioak\nBaliabide Teknikoak eta Humanoak


YALE | MANIKURA ETA PEDIKURA\nMANIKURA ETA PEDIKURA PINTURAZ HARATAGO\n24 Ots MANIKURA ETA PEDIKURA PINTURAZ HARATAGO\nPosted at 17:35h Kategoria: MANIKURA ETA PEDIKURA\tEgilea:\tYale 0 Iruzkinak\nMANIKURA ETA PEDIKURAREN ATZEAN DAGOEN TRATAMENDUA\nAste honetan azkazalen tratamenduei buruzko informazioa dakarkizuegu, oso argi eduki behar dugu gure eskuak eta aurpegia direla kontaminazioa eta aireaz gehien erasotuak diren gure gorputzeko zatiak. Gure oinak gorputzaren pisua mantentzen dute egun guztian zehar, horregaitik oso beharrezkoa da oinak zaintzea. Pedikura batek gure oinak zaintzen, zauriak ez sortzen eta azala ez mintzen lagunduko digu. Honez gain, onddoak ez agertzeko, garrantzitsua da oinen osasuna hobetzea. Arrazoi guzti hauengaitik kontu handiz zaindu behar ditugu gure azkazalak.\nBehin puntu honetara iritsi garelarik, gauza bat azaldu behar dugu, manikura eta pedikura, ez dira azkazalen zainketa soilik, baizik eta gure azkazalen eta eskuen zainketa izan behar da ere, beraien osasunaren hobekuntza.\nOrain, “low cost” tratamenduen arazoak azalduko dizkizuegu, beraien funtzio bakarra azkazalak limatzea eta pintatzea da, azkazalen osasuna zaindu gabe. Gainera, kalitate baxuko materialak erabili ohi dituzte, hauek dermatitisa, infekzioak eta rinokonjuntibitisa sortzen dituzte.\nGure tratamendua azkazalen higienizazioarekin hasten da, moztu eta limatu egiten ditugu. Ondoren, oinak eta eskuak manilubio eta pedilubioan sartzen ditugu. Hidroterapia mineromedizinala aplikatzen dugu, odol fluxua hobetuz eta erlajazio muskularra lortuz. Kutikulen garbiketarekin jarraitzen dugu, kutikula, azal bildura bat da eta bere funtzioak infekzioak sahiestea eta azkazala forma egokian haztea dira. Pedikuran, gogortasunak ere kentzen ditugu lima elektronikoa erabiliz. Ondoren esku eta oinen exfoliazioari ekingo diogu. Ostean parafinazko bainu bat aplikatuko diogu, azalaren hidratazioa hobetuz eta arintasun sentsazioa sortuz. Behin prozesu hau guztia aplikatu dugunean, ekingo diogu esmaltatze prozesuari.\nAzkazalen tratamendu pertsonalizatuak ere badauzkagu, gure azkazalek arazo hauek baldin badauzka:\nAzkazalak hauskorrak eta ahulak baldin badauzkazu keratina berrezartzeko produktuak aplikatuko dizkiogu.\nAzkazal horiztatuak baldin badauzkagu, azkazalen tonu naturala berrezartzeko biziberritzeko eta oxigenatzeko prozesu bat aplikatuko diogu.\nEstriaturiko azkazalei olio berezi batzuk aplikatuko dizkiogu hidratatzeko eta biziberritzeko.\nEDERTASUNA, MANIKURA, OSASUNA, PEDIKURA


Ziobi Ta Blanco\nby limão doido\nPublicidad en internet carne 0712601\nMinimum Viable Product, Product Mar...\nby Azhar Mustapha\nAURKIBIDEA: 1-............................................. Titulua 2-............................................. Aurkibidea 3-............................................. Antibirusak 4-............................................. Suebakiak 5-............................................. Antiespioiak 6-............................................. Fitxategien azterketa 7-............................................. Antibirus motak 8-............................................. Hardware 9- ............................................ Software 10-………………………………………… Desfragmentazioa 11-………………………………………… Bentiladorea 12-……………………………………….. Bukaera\nANTIBIRUSAK Antibirusak, birus informatikoak eta beste programa gaizto batzuk, detektatu eta ezabatzen dituzten programak dira . Birus informatikoak eta beste programa gaizto batzuk dira (malware izenekoak)detektatzeko eta ezabatzeko funtzioa dituzten programak dira. Funtsean, antibirusak artxibo bakoitzeko kodea konparatzen dute birus ezagunen arteko kode base batekin (firma edo txertoak izenekoak). Horregatik, oso garratzitsua da aldizka eguneratu birus berriak detektatu ez dezan saihesteko. Gaur egun, antibiruseei funtzio aurreratuak gehitu zaizkie, adibidez, birus baten portaera tipikoak bilatzea (teknika honi Heuristika deitzen zaio) edo ordenagailu sareetan birusen kontrako egiaztaketak egitea.\nSUEBAKIAK Suebakia (firewall) zure ordenagailutik edo zure ordenagailura egiten diren konexioak kontrolatzen dituen softwarea da. Segurtasun maila handia ematen du, eta egon daitezkeen erasoetatik babesten zaitu, baina bi dira haren alde txarrak . Internetekin komunikatzeko programa behar baduzu, eMule esaterako, komunikatzeko atakak irekiak beharko ditu honek, bestela gaizki ibiliko litzake.\nANTIESPIOIAK Antiespioiak zure ordenadorean sartu daitezkeen birus eta troianoen bidez, eta batzutan, programa dohainetan ezkutaturik egon daitezke. Antiespioi bat egiten ahal diguna da, gure ordenagailuko informazioa lapurtzea eta enpresa publikoei difuminatzea. Antiespioi hauek hartzen duten informazioa normalean erabilera estatistikoa eta komertziala izaten dute, hau da, enpresetako erabilgarria den informazioa.\nFITXATEGIEN AZTERKETA Antibirus bat ere fidagarria ez denez, fitxategi baten azterketa antibirus motor bat baina gehiagoaren bidez egiten bada, jasoko dugun erantzuna fidagarriagoa izanen da. Horien artean:Birus total,virSca,Karpesty .\nANTIBIRUS MOTAK Antibirus mota askotakoak daude, guk hiru aukeratu ditugu eta urrengo lerrotan azalduko ditugu: SpywareGuard : benetako denboraren eskaneoa onartzen du. Spybot S&D : Internetetik lor daiteke, errez eta modu erosoz lor daiteke. Ad-ware : programa dohaina da eta interneten bidez aktualizatu daiteke.\nHARDWARE

Programak babesteko erabiltzen dira:

Sarrerako kontraseña

(pasahitza)

Pantaila protektorea

Antibirusak, antitroianoak,….

\nSOFTWARE

SAI, Etengailuko babes-sistema UPS

Elektrizitate arazoak sortuz gero, elektragailu honek ordenagailuak babesten ditu.

Dituen bakteriek, elektrizitate mozketa irauten den bitartean , lan egiten dute.

Pikoak,igoerak et jaitsierak ere kontrolatzen ditu.

Beraz komenigarria da jartzea halako kasuetan:

Tentsioa aldakorra denean

Ekaitzak, tximistak,…suertatzen

Diren tokietan,batez ere baserri bakartietan.

Datuak inportanteak direnean.

\nDESFRAGMENTAZIOA Disko gogorrean fitxategi berri bat kopiatzen dugunean, Windows-ek leku librea non dagoen bilatzen du, eta han jartzen du fitxategia. Bestetik, disko gogorretik fitxategi bat ezabatzen dugunean, tamaina jakin bateko tarte huts bat geratzen da, Windows-ek beste fitxategi bat jar dezan, eta horrela behin eta berriz. Windows fitxategi bat kopiatzen saiatzen bada eta dagokion tartean hura osorik sartzen ez bada zatitzen da fitxategia. Kasu horretan, zenbait ataletan zatitzen du Windows-ek fitxategia (zatikatu egiten du), diskoan libre dauden tarteetan sar dadin. Horrek, hasiera batean, ez du arazorik sortzen, baina denborarekin gehiegizkoa izan daiteke, eta PCa moteldu dezake, Windows-ek fitxategi horiek eskuratu nahi dituenean zatikatutako atal guztiak bilatu eta berrantolatu behar dituelako.\nBENTIKADOREA Bentiladoreak ordenagailuaren tenperatura kontrolatzen du. Izorratuz gero, PC berotuko zen eta akabo. Garbitzeko ireki behar da eta eskuilatxo batekin kontu handiz garbitu.\nBUKAERA Bueno hemen bukatzen da gure lana eta espero dut gustatzea. Aio Joxan!!!!!!! EGILEA: Iker Alzugaray.\nMinimum Viable Product, Product Market Fit & Traction Channels\nMarketo Summit 2014 Fun with Webhooks\n20150621 CV Filip Van Nevel English\nThoughtworks Rebrand and Rollout of Marketo


Petronorren hiru erronka nagusiak: biziraupena, eraginkortasuna eta eraldaketa\nALBISTEAK Petronorren hiru erronka nagusiak: biziraupena, eraginkortasuna eta eraldaketa\nJosé Ignacio Zudaire Elena Carriedok ilustratutako "visual thinking"-aren aurrean.\n“Biziraupena, eraginkortasuna eta eraldaketa”; horiexek dira Petronorrek gainditu beharreko hiru erronka nagusiak, Jose Ignacio Zudaire Pertsonen, Antolaketaren, Ekonomia eta Finantza Sailaren eta Harreman Instituzionalen arloko zuzendariak gaur “Industria-politika eta lehiaren politika Euskadin, Europako Batzordearen komunikazioaren ondoren” delako jardunaldian azaldu duenez.\nBiziraupena, Covid19arekin “mundua gelditu, mugikortasuna gutxitu eta Petronorren ekoizpena % 40 murriztu” den heinean. Zudairek jakinarazi duenez, pandemiaren urtean hiru findegi itxi dituzte Europan, baina “2022tik aurrera mundua berriro abian jarriko den” itxaropena agertu du.\nEraginkortasuna, mendebaldeko merkatura petrolio gordinarekin batera “gasolina, gasolioa eta findutako bestelako produktuak eskaintzen dituzten saltzaileak iritsi baitira, Europako ingurumen-legeria betetzen ez duten baldintzetan bada ere”. Zudaireren hitzetan, “Europar Batasunak ez badie oztoporik jartzen Europako findegiei eskatutako baldintzak betetzen ez dituzten erregaiei, karbono-aztarna baliokidean lehiatzen ez bagara, CO2 isurketa globalei buruz geure burua engainatzeaz gain, Europako fintzearen sektoreak lehiakortasuna galtzen jarraituko du”.\nEta eraldaketa, izan ere, “2050ean 0 isurketa izateko erronka bete ahal izateko”, behar-beharrezkoa izango da “etorkizuneko findegi deskarbonizatua” lortzea, eta horretarako, erregai fosilen ziklotik irten eta hondakinez, olioz, plastikoz eta abarrez elikatzen den fintze-sistema batera igaro behar da, “ekonomia zirkularra” deritzonaren barruan. Beste horrenbeste, “hidrogenotik abiatuta erregai sintetikoak” lortzeari dagokionez.\nJardunaldia Bilboko Guggenheim Museoan antolatu du Lehiaren Euskal Agintaritzak, Europako Batzordearen EU Industry Week 2021 delakoaren harira.


Irailak 8 Berbenir! - Arrosa\nKurtso hasiera BERBENIRen. 2015-2016 denboraldian debut ona egiteko asmoz, gustoko ditugun hiru artisten diska berriez etorri gara estudiora.\nAnariren “zure aurrekari penalak”, Rafael Berrioren “Paradoja” eta Giant Sand-en “Hearthbreack pass” entzunaz, martxan jarriko dugu irratia.\nBERBENIR-Burdon & WAR, Mose Allison, etabar…


Gizon eriaren metafora | Iritzia | GARA Euskal Herriko egunkaria\nGizon eriaren metafora\nHamaika hilabete beranduago, Estatu Batuek 225.000 kutsatu berri eta 3.670 hildako berri gehitzen zituzten egunean bertan, presidenteak xaxatutako jende-olde batek Parlamentua hartu zuen\nHamaika hilabete besterik ez dira igaro, eta begira nola aldatu den asuntoa. Iazko otsailaren 3an argitaratu zuen “Wall Street Journal” egunkariak, Walter Russel Mead irakasleak sinatuta, noiz edo noiz kazetari-eskoletan ere aztertzea komeniko litzatekeen iritzi-artikulu hura: “China Is the Real Sick Man of Asia”.\nIritzia iritzi, testuinguruan zeraman pozoia titularrak, noski: oraindik «izurritea» besterik ez zenaren goraldi betean zegoen une hartan Txina; Hubei osoa erabat itxita, eta gainerako lekuetan oporren luzamenduarekin ekilibrioak eginez; eta egunero dozenaka hildako eta mila kutsatu baino gehiago metatuz. Eritasuna ez zen metafora hutsa.\nBaina are pozoitsuagoa zen testuinguru historikoa: gainbehera zetozen entitate politikoei egotzi zitzaien, XIX. mendean batez ere, «Gizon Eria» metafora hori bera: Otomandar Inperioari, Europan; Txina berari, Asia Ekialdean...\nAdeitsua behintzat ez zen konparazioak bi ekaitz sorrarazi zituen. Bat, WSJren erredakzioan, gutun kritiko bat sinatu baitzuten dozenaka kazetarik. Bestea, Pekinen: bi aste beranduago, izurritea menderatzen hastearekin batera, etxerako bidea harrarazi zieten WSJko hiru kazetariri Txinako agintariek.\nAriketa txit interesgarria izan daiteke oraintxe bertan artikulua berrirakurtzea; baina beste baterako beharko du izan.\nHamaika hilabete beranduago, Estatu Batuek 225.000 kutsatu berri eta 3.670 hildako berri gehitzen zituzten egunean bertan, presidenteak xaxatutako jende-olde batek Parlamentua hartu zuen, hauteskundeen emaitza alderantzikatzeko. Biharamunean, presidenteari aginte nuklearra kentzeko eskatzen ari zen parlamentuburua, hura erabat kargugabetu arte edo.\nDeigarria da, hala ere, nola inork ez duen Gizon Eriaren metafora berreskuratu, duela hamaika hilabete baino are egokiagoa dirudienean. Agian, Txinak berak ere erabili ez izana litzateke esplikagarriena: «Zero baturaren mentalitatea alboratzea» eskatzearekin guztiz bat letorke hori.\nBeste batzuon kasuan, agian, izarren ordez banana bat daraman bandera horren metafora egokiagoa dela deritzogulako izango da.


Nafarroan neurriak ez betetzeagatik ezarritako zigorrak argitaratu ditu BOEk\nNafarroako neurriak ez betetzeagatik ezarritako zigor araubidea argitaratu du BOEk\nArau-hauste arinak, larriak eta oso larriak zehazten dira argitaratu den foru-dekretuan.\nNafarroako jolas-parke bat, itxita. EFEren artxiboko irudia.\nNafarroako ostalariek ateak ireki ahal izatea eskatu dute\nEstatuko Aldizkari Ofizialak (BOE) astelehen honetan argitaratu du COVID-19ak Nafarroan eragindako krisi sanitarioari aurre egiteko prebentzio eta euste-neurriak ez betetzeagatik ezarritako zehapen-araubidea ezartzen duen foru-dekretua.\nBertan, arau-hauste arinak, larriak eta oso larriak zehazten dira, honako irizpide hauek kontuan hartuta: osasunerako arriskua, intentzionalitate-maila, sortutako osasun eta gizarte asalduraren larritasuna, arau-haustearen orokortzea eta berrerortzea.\nZehapenei dagokienez, oso larriei 60.001 eta 600.000 euro arteko isuna ezarriko zaie; larriei 3.001 eta 60.000 euro arteko isuna; eta arinei 100 eta 3.000 euro arteko isuna.\nIsunei kalterik egin gabe, interesdunari entzun ondoren, zehapen osagarriak erabaki ahal izango dira, hala nola, arau-haustea gertatu den establezimendu, instalazio edo zerbitzua aldi baterako ixtea edo jarduera egiteko debekua, gehienez ere bost urteko epean.\nProposatutako zehapena isuna bada, zehapen-espedientea hasteko ebazpenean ezarritako epea igaro baino lehen ordaintzeak berekin ekarriko du egitateak egitean erantzukizuna aitortzea, eta zehapenaren zenbatekoa zenbatekoaren % 50 murriztuko da.


Gure eskaintza | Berba\nHizkuntza guztiak, plataforma bakar bat\nGure plataformak 700 hizkuntza eta espezializazio konbinazio baino gehiago ditu. Ahaztu hizkuntza bakoitzarako agentzia ezberdinak bilatzeaz, Berbarekin nahi duzun konbinazioa, faktura eta eskaera guztiak leku bakarrean izan ditzakezu.\nGure itzultzaileek ez dute komertzial, finantzari edo analista bezala ibili behar. Gure ereduak itzultzaileentzako etengabeko lan jarioa bermatzen du edonondik, beraz itzuli baino ez dute egin behar. Horregatik, gure prezioak industriako batez bestekoa baino %30 baxuagoak dira.\nItzultzaileak prest 24/7\n24 ordu-eremutan kokatutako jatorrizko itzultzaileen taldeari esker, proiektu ugari prozesatzeko gai gara denbora tarte laburrea. Adimen Artifizialari esker, zure proiekturako itzultzailerik onena aurkitzen dugu minutu gutxitan, zure itzulpena ahalik eta lasterren prest egon dadin.\nItzulpen bakoitza proiektu-kudeatzaile pertsonal bati esleitzen zaio, itzultzaileekin komunikatzeaz arduratuko dena eta dokumentua ezarritako datetan eta kalitate onenarekin entregatuko dela ziurtatuko duena.\nArreta berezia jartzen dugu kalitate-kontroletan. Adimen Artifizialarekin kudeatutako barne auditoria sistema bat diseinatu dugu non egiaztatutako itzultzaileek beste itzultzaile batzuk ebaluatzen dituzten. Horrela ziurtatzen dugu itzulpen bakoitzak kalitate estandarrik altuenak betetzen dituela.\nBehatu zure itzulpenaren egoera prozesuaren pauso bakoitzean zure bezeroaren kontutik.\nZure dokumentuak bidali\nBerehalako aurrekontua eskaintzen dizugu


Euskararen bizi puskak. Noticias de Gipuzkoa\nPatxi Saez Beloki - 2017(e)ko martxoaren 22a, asteazkena - 10:06etan eguneratua\nNekazarientzat udaberria da urtean lanik handiena izan ohi den sasoia, soroak prestatu eta ereitekoa. Nekazariak izenetik ezagun du izana: nekatzaileak neka-neka eginda ateratzen du bizimodua. Kukua, berriz, kolpe zorririk jo gabe bizi da. Ez egitearren, habiarik ere ez du egiten. Nekazariak seme-alabak aurrera ateratzeko lana beltz egin behar duen bitartean, kukuak ardurarik txikiena ere ez du hartzen bere kumeak zaintzeko: ezkutuka, beste txori batzuen habietan arrautza bana errun, eta kukukumeak hazteko ardura auzokoari kateatzen dio. Kukuaren ardura bakarra eguzkitan gozo-gozo jarri eta kuku han eta kuku hemen kantatzea izaten da. Bi hankakoen munduan horrelako bizimodua aberatsei bakarrik ezagutzen zaie. Eta, hortik edo, horrela dio herriaren usteak: udaberriko lehen kukuak sakela "bero" duzula harrapatzen bazaitu, ondo joko dizu, eta urte osoan ez duzu diru estutasunik izango. Beraz, kukua atarramendu edo zori hobearen sinbolo ere badugu euskaldunen artean.\nGure hizkuntza ere kukuaren jokabide eta ibileren ispilu da. Kukua beti ezkutuka ibiltzen da. Sekula ez da gizakiaren aurrera azaltzen. Gainera, bere inguruan norbait sumatzen badu, mututu eta ezkutatu egiten da: kukutu. Horra hor txoriaren jokamoldeari uztartutako aditz eder askoa gure euskarak erditua. Beste alde batetik, norbait, honi zirika eta hari zirika ari denean, zera esan ohi zaio: "hari kuku eta honi kuku dabil". Izan ere, kukuaren kantuak badu burla kutsu hori: berariaz kukua noiz entzungo zabiltzanean, orduan mututu egingo zaizu;baina patrikan txanponik gabe zaudenean, orduan joko dizu kuku eta kuku. Habiatik habiara arrautza bakarra errutearen jokabidetik ere bada beste esaera bat: "horiek kukuarena egin dute". Alegia, seme-alaba bakarra ekarri duen bikotearengatik esan ohi da. Ildo beretik, emandako hitzak paperak adina balio zuen garaian, euskaldunen arteko kontratuak ere kukutik kukura egiten ziren. Azkenik, kukuaren etorrerak udaberriaren hasiera iragartzen duen bezalaxe, gure artean egiten duen egonaldiaren amaierak udaberriaren azkentzea dakarrela dioten esaerak ere baditugu: "Sanjoanetan kuku eta Sanpedrotan mutu", "Erramuetan kuku, Sanpedrotan mutu", "Ama Birjina martxokoan kuku, Sanpedrotan mutu".\nAho-idatzizko literaturan ere kukuak arrasto sakona utzi du gure euskaran. Lazkao Txikiren bertsoak eta Bizkaiko Mañariko Evaristo Bustintza, Kirikiño, idazlearen Abarrak liburuko Kukua entzuten narrazio ezaguna dira horren adierazgarri. Hizkuntza, belaunez belauneko katean, hiztunen bizipen, pentsamendu, ohitura, tradizio, sinbolo eta, azken batean, kultura oso baten gordailu da. Hori guztia dago hizkuntzaren baitan.\nHizkuntza-komunitate bereko kideek, elkarrekin mintzo direnean, ikuspegi eta erreferentzia kulturalak konpartitzen dituzte. Hori gabe, hizkuntza tresna hutsa da, komunikaziorako tresna mekaniko hutsa, arimarik gabea, nortasunik gabea. Ez dezagun gure euskara esperantoaren kinka berean jar. Esperanto hizkuntzak bi ditu ajerik handienak: bigarren hizkuntza izateko sortua izatea, batetik, eta, bestetik, gizakien arteko komunikazio eta elkar ulertze mekaniko hutserako sortua izatea. Munduko 120 herrialdetan sakabanatuta dauden bi milioi esperantistek elkar uler-tzeko daukaten mugarik handiena horixe da: nor bakoitzaren erreferentzia kulturalak etengabe argitu beharrean ibiltzen direla elkarren arteko ulermena ahalbidetzeko. Hizkuntza, gurean euskara, lapiko handi bat dugu, atzoko eta gaurko hiztunak elikatzen dituen lapikoa. Elikagaia, berriz, gizaldiz gizaldi, berezko hiztun izandakoetatik jasotako bizi puskak ditu: hizkuntzaren borborrean egositako kultura oso bat. Hiztun berriak ere lapiko horretatik elikatuko bagenitu, beste kuku batek joko liguke, euskara bere barne muinetik sorberritzeko, erabileraren betiereko udaberrian.


FAQ. Maiz egiten diren galderak\nZer da TE LLEVAMOS\nTE LLEVAMOS garraio-zerbitzu bat da, erabiltzaileak hainbat motatako ekitaldietara autobusez garraiatzeko modu eroso, ziur eta ekonomikoan\nNola funtzionatzen du TE LLEVAMOS zerbitzuak\nWeb honen bidez, TE LLEVAMOS zerbitzua erabiltzeko moduan dagoen ekitaldien zerrenda kontsulta dezakezu. Bilatu zure ekitaldia aukeran dituzun guztien artean eta sakatu INFORMAZIO+ / JARRI HARREMANETAN nahi duzun ekitaldian. Orain, ekitaldi horretarako prestatu diren ibilbideak ikusiko dituzu, haien geldiuneak eta guzti (lekua eta ordutegia). Ondoren datorkizun geldiunea kontratatu ahal izango duzu, ordainketa-pasabidearen bitartez.\nNire txartelarekin arazoren bat izanez gero, zer egin behar dut?\nTE LLEVAMOS zerbitzuarekin jar zaitezke harremanetan, info@tellevamos.es helbide elektronikora idatzita. Arazoa aztertu eta zerbitzua kontratatzeko beste moduren bat aurkituko dizugu\nZein dira TE LLEVAMOS zerbitzuaren abantailak erabiltzaileentzat?\nBatik bat hiru dira: lehena, erosotasuna, joan-etorria inolako kezkarik gabe (nola iritsi, non aparkatu…) egin dezakete; bigarrena, segurtasuna eta lasaitasuna, ekitaldi baten ostean ez baikara baldintza onenetan egoten gidatzeko; eta hirugarrena, aurrezpen ekonomikoa, ibilgailu partikularra ez delako erabiltzen\nErabiltzaileak eska dezake bidaia jakin bat?\nBa, bai. Erabiltzaileak iradoki diezaioke TE LLEVAMOS zerbitzuari web orrian ageri ez den ekitaldi jakin batera bidaiatzea, harremanetarako atalaren bidez. Egiguzu zure proposamena eta denbora gutxian erantzungo dizugu.\nZer eraman behar dut autobusera neroni akreditatzeko?\nNahikoa duzu gidariari zure posta elektronikora iritsi zaizun frogagiria erakustea, paperean edo mugikorrean, zure NANarekin batera\nIritsitakoan, non utziko zaitugu?\nTE LLEVAMOS zerbitzuak ekitaldia izango den lekutik geratzeko gertuen dagoen lekuan utziko zaitu.\nNon hartuko zaitugu?\nAutobusean bertan esango zaizu non hartuko zaitugun.\nNire gauzak utz ditzaket autobusean itzuli bitartean?\nBa, bai. Dena den, TE LLEVAMOS zerbitzuak ez du inolako erantzukizunik hartuko gure autobusean eta erremolkean utzitako arropa, elementu teknologiko edo beste edozein gailu eta tresna lapurtua izan delako edo galdu edo hondatu delako.\nTE LLEVAMOS zerbitzuak bertan behera utz dezake bidaia bat?\nBa, bai. TE LLEVAMOS zerbitzuak bertan behera utz dezake bidaia bat, gutxienez 20 pertsonek izena ematen ez badute. Halakoetan, TE LLEVAMOS zerbitzua harremanetan jarriko da izena eman dutenekin, erabakia jakinarazteko eta dirua itzultzeko\nErabiltzaileak ezezta dezake kontratatutako bidaia?\nBai, baldin eta ezinbestean ezeztatu egin behar izan duela behar bezala justifikatzen badu eta erabakiaren berri gehienez ere kontratatutako bidaia baino 48 ordu lehenago ematen badio TE LLEVAMOS zerbitzuari\nAlda daiteke bidaia bat?\nTE LLEVAMOS zerbitzuak alda ditzake aurreikusitako ibilbideak eta ordutegiak, bidaiak behar bezala egiteko, ekitaldi eguna baino 72 ordu lehenago. Bezeroak, ados ez badago aldaketekin, bere plaza ezezta dezake, ordaindutakoaren %100a jasoz.\nAdin txikikoa izanez gero, kontrata dezaket TE LLEVAMOS zerbitzua?\nBai, adin nagusiko pertsona batekin joaten bazara betiere. Bakarrik bidaiatu nahi baduzu, zure gurasoen baimena aurkeztu beharko duzu.


Asko munduan bezala baziren errege bat eta erregiña bat. Heldu zaiote egun batez neskatxa bat plazatu nahiz. Galdetzen diote izena. Erraten du Fidel. Erregek erraten dio:\n—Zure izena bezalakoa zare?\nErraten dio baietz. Eta egoten da han zazpi urte. Nausiak eman ziozkan gako guziak, tresorarentzat ere. Egun batez jaun andreak kanpoan zirelarik badoha Fidel ithurrirat eta heldu zelarik ikhusten ditu zazpi ohoin etxetikan ilkitzen. Pentsa azue nola zen neskatxa gaixo hura. Badoha zuzen tresorerat eta ikhusten du erdia banion geihago eskas dela. Ez zakien zer billaka. Ikharatua zagoen.\nErrege eta bere andrea ethortzen direnian erraten diote zer pasatzen den. Banian ez dute nahi siñetsi eta botatzen dute preso. Han badago urthe bat. Erraten zuen bethi ez zela faltadun banian ez zuten sinesten eta erregek kondenatzen du hiltzerat eta egortzen du lau gizonekin oianherat hiltzerat, erraten duelarik haren bihotza ekar diotzaten.\nBadohazi bañian gizon hekiek pena zuten neskatxa hura hiltzea; arras pullita zen eta erraten zioten inoxenta zela ohointza hartaz. Erraten diote gizonek:\n—Ez bazine geihago ethortzen gure lurretarat utz ginzazuke bizia.\nAgintzen diote sekulan ez dela agertuko alde hekietarat. Gizonek ikhusten dute asto bat eta erraten diote haren bihotza eremanen diotela erregeri. Neskatxak erraten diote:\n—Nihork ez nazan geihago ezagut, larru zazube othoi asto hori eta ez dut horren larruba geihago sekulan kenduko soiñetik.\nGizonak badohazi erregerenganat eta neskatxa, gerize bat nahiz badoha ilhunian. Atzematen du etxe eder bat. Galdetzen du iyan behar duten antzara zaintzallerik. Erraten diote baietz. Ematen dute antzarekin eta erraten diote egun guziez hekiekin beharko duela ibilli eta gateko holako landetarat.\nGoizian goiz gaten zen eta arratsean berandu ethortzen. Erregeren etxe bat zen. Ama semeak bizi ziren. Bañian asto larruk ez zuen nihor ikhusten erregiña bertzerik.\nDenbora hañitzen buruban, agertzen zaio egun batez atso xahar bat. Iten dio oihu:\n—Fidel! In duzu aski penitentzia. Errege semeak eman behar beititu besta eder batzuek, gan behar duzu hekietarat. Egun arratsean galdetuko duzu permisioñea andreari eta erranen diozu emanen diozkatzula hango berriak. Utz zaitzala gaterat piska bat. Eta horra hur bat. Hortarik atheratuko dire zuk behar dituzun arropak. Eta hori hautsiko duzu besta den tokirat gatean.\nArratsean galdetzen du beraz andreari permisionia gateko erregek ematen duen bestaren ikhusterat, istant bat xoilki. Ethorriko dela kusian erraterat han zer ikhusi duen. Andreak erraten dio baietz.\nArratsean badoha beraz. Bidean hausten du bere hurra. Handik atheratzen da arropa zilliarrezko bat. Hura soñian ematen duenian badoha, eta hura sartu orduko mundu guzia hari beira soratuba da. Erregeen semeak ez du uzten istant bat. Ari dire dantzan bethi batean. Bertze andre gazteri ez du erregek batere kasurikan egiten. Freskamenduak hartzen dituzte ederki.\nErregeri bere lagun batzuek oihu egin eta ereman arazten dute eta tarte hartan gure Fidel eskapatzen da etxerat. Erraten dio erreginari nola andre gazte bat ethorri den eta mundu guzia soratu duen eta partikulazki, errege ez dela hartaz bertzerik okupatu. Banian eskapatu zaioela.\nHeldu denian semea etxerat, amak erraten dio:\n—Eskapatu zaik beraz hire andre gaztea. Ez zikan aparantziaz hire gutiziarik.\nErraten dio amari:\n—Nork erran zaitu hori?\n—Astolarruk, ikhusterat nahi izan beitu ethorri.\nErrege seme hura badoha Fidel zen tokirat eta ematen diozka bi ostiko bere pantuflarekin, erraten dioelarik:\n—Geihago ethortzen balin bahaiz, han berian hillen haut.\nBiharamunian badoha Astolarru antzarekin. Agertzen zaio berritz ere atxoa. Erraten dio gan behar duela arratsean era balerat. Andreak emanen dioela permisioña.\n—Horra heltzaur bat.\nHor izanen duela behar duena beztitzeko eta erregek galdetuko dioela nola duen izena. Eta erranen dioela: «Braf le mandufle». Arratsean galdetzen du permisioñea etxeko andreari. Ematen dio, bainan harritua da. Erraten dio:\n—Ez dakin zer erran hauen erregek. Atzematen balin bahau han, hillen abela han berian.\n— Ez naiz beldur. Ez nau segurki atzemanen.\nBadoha bidean. Hausten du bere heltzaurra. Atheratzen zaio arropa bat urrezkoa. Sartzen da errege. Heldu zaio milla konplimendurekin. Erraten dio nola gan zen bada bezperan hari deusik erran gabe. Ungi penatua izan zela. Ungi jostatzen dire. Erregek ez du begirik harentzat bertzerik, galdetzen dio nola duen izena. Erraten dio «Braf le mandoufle». Ungi hartzen dituzte freskamenduak eta lagun batzuek oihu iñ eta badoha hekietarat eta eskapatzen da bere andre gaztea.\nAstolarru badoha erraterat erregiñari ethorri zaioela erregeri bezperako andre gaztea, bezperan banion ederrago orainion. Banian eskapatu zaioela orainion bestaren erditan. Badoha bere antzaretarat. Heldu da errege etxerat. Amak erraten dio:\n—Ethorri da beraz zuk maite duzun andrea! Banian harek ez zaitu hanbat maite gan denaz geroztik funts hortan.\nBadoha harenganat eta ematen diozka bi ostiko bere pantuflarekin eta erraten dio, malur harentzat gaten bada berritz harat, hilen duela han berian.\nBiharamunian badoha bere antzarekin. Heldu zaio berritz ere emazteki xahar hura. Erraten dio galde dezan arratseko berritz ere permisioñia, gan behar duela dantzarat. Ematen dio melokoton bat, han izanen duela behar duena beztitzeko. Badoha beraz andereari galdetzerat iyan utziko duen bezperan bezala gaterat bestarat. Erraten dio:\n—Ba, ba! Utziko zaitut, bañian ez zare beldur erregek atzematea. Erran du hilen zaituela gaten balin bazare.\n—Ez naiz izitzen zeren segur naiz ez nauela atzemanen. Atzo ere billatu nau bañan ez atzeman.\nBadoha beraz. Idikitzen du bidean bere melokotoña eta atheratzen du arropa bat deña diamantezkoa. Lehen ederra balin batzen, pentsa azue orai! Distiratzen zuen iguzkiak bezala. Errege bozkariotan sartu zen hura ikhustearekin. Soratua zen. Ez zuen hari nahi dantzan. Beren aisian jarri ziren fotil eder batzuetan; eta freskamenduak aintzinian, mintzuan pasatu zuten hainbertze denbora. Erregek galdetzen dio eman diozan ezkontzeko itza. Andre gaztiak ematen dio bere itza ezkonduko direla elkharrekin eta erregek ematen dio bere erritik kendu eta bere erreztun diamanta.\nBere lagunek egiten diote oihu bat, duala laster gauza balios baten ikhusterat. Badoha bere andre gaztea utzirik eta mementu hartaz baliatzen da eskapatzeko bere etxerat. Badoha etxeko andreari kondatzerat zer pasatu zen, nola andre gazte hura arribatu zen arropa diamant batekin eta mundu guzia soratua zen haren edertasunaz.\nEzin beiratu zitzaioen, hala distiratzen zuen. Erregek ez zakien non zen bozkarioz. Itzak eman dituzte elkharri ezkontzeko eta erregek eman dio bere erreztun diamanta, bañian pullitena. Egun ere ihesi gan zaio.\nHeldu da da istantian erregeren seme hori. Amak erraten dio:\n—Ez dik, ez dik hire gutiziarik. Ihesi gan zaik hire diamantarekin. Norat ganen haiz haren billa? Ez dakik non egoten den ere. Non galdetuko duk andre gazte bat izena duena «Braf le mandufle»? Eta eman hau itza ezkontzeko ere, banian ez dik hire gutiziarik hola egiten duenaz geroz.\nGure jaun erregek ez zioen galdetu bere amari nork erran zioen. Oferat gan zen eri zela eta hala, Astolarruk ez zituen izatu bi ostiko arrats hartan. Erreginak pena zuen hañitz, bere seme ikhustea hala eri. Bethi haren buruba billa zabillan jakiteko nor ahal zitaken. Erraten dio bere semeari:\n—Gure astolarru ote da zure andrea. Horrek nola jakinen zuen bertzela elkharri emanak ziñatela eta erreztuna ere eman ziñoela? Ungi urbil behar zuen izan zuen ganik. Ikhusi duk?\nErraten dio ezetz eta badago gogoetan. Amak erraten dio arras bisaia ederra duela bere astolarruaren azpian eta amak erraten dio ekhar arazi behar duela eta ikhusiko duela berak. Salda harek emanik hartuko duela. Ekhar arazten du astolarru sukalderat. Salda prepara arazten dio bere semearentzat eta astolarruk ematen du ogiaren barnean, erregek eman zioen erreztuna. Andreak ederki bezti arazi eta badoha erregeren aintzinerat.\nErregek ikhusi eta dudetan zen orainion eta edaten zuen bere salda. Ogia eman duenean agorat atzematen du zerbeit eta ungi harritzen da atzematearekin bere erreztuna. Ez zen gehiago eri. Badoha lasterka bere amari erraterat bere bozkarigua, atzeman duela bere andrea. Berehala nahi du ezkondu.\nIngurutako errege guziak konbidatuak dire. Egiten dituzte besta eder batzuek eta bazkaiten ari zirelarik denek erraten zuten zerbeit berri eder. Erraten diote andre esposari ere iyan ez dakien bada zerbeit harek ere. Erraten du baietz banian ezin erran ditazkela harek dakizkienak. Mahain hartan denak ez litazkela kontent. Bere senharrak erraten dio mintza dadiela hausarki. Kentzen du bere ezpata eta erraten du:\n—Itz egiten duena ezpata huntaz pasatua izanen da.\nErraten du beraz nola neskatxa pobre bat gan zen sehi errege baten etxerat. Nola han egotu zen zazpi urte. Hañitz maitatu zutela eta eman konfidentzia guzia tresoretako gakoak eman artiñon. Egun batez errege eta bere andrea kanpoan zirelarik ohoñak sartu eta ebatsi zuten kasik tresor guzia. Erregek ez zuen sinetsi nahikatu ohoñak ethorri zirela. Eman zuen neskatxa preso urte batez eta denboraren buruan egorri zuen hiltzerat erraten ziotelarik bere burreberi ekhartzeko haren bihotza etxerat. Burreba hekiek errege banion obeak izan ziren. Sinetsi zuten inozent zela, asto bat hil eta ereman zuten haren bihotza erregeri.\n—Eta horra. Ni naiz errege haren sehia.\nErraten du jaun esposak:\n—Nor ote da errege hura? Nere osaba hau?\nAndreak erraten dio:\n—Ez dakit iyan zure osaba den, bañian jaun hori da.\nJaun esposak hartzen du bere ezpata eta hiltzen du han berean erraten dioelarik bere emazteari ez duela haren beldurrikan izanen geihago.\nBizi ziren hañitz urus. Zenbeit denboraren buruban izan zituzten bi haur, mutil bat eta neska bat. Zazpi urte in zituenean zaharrena hil zen erraten ziotelarik bere aita eta amari zerurat zuala hekien plaza egiterat. Zortzi egunen buruan hiltzen zaiote bertze haurra ere eta erraten diote hura ere zerurat duala eta tokia prest atxikiko diotela hekieri ere. Ethorriko direla laster hekienganat eta erran bezala, urte baten buruan justu justuba hil ziren jaun andreak eta gan zerurat jaun andreak.


Estresa sentitzea hanburgesa bikoitz bat jatearen parekoa da — Gaztezulo\nEstresa sentitzea hanburgesa bikoitz bat jatearen parekoa da\nEstresa sentitzea hanburgesa bikoitz bat jatearen parekoa da Estresak narriadura sortzen du gorputzean eta kontrolik gabe pisua hartzen laguntzen du. https://www.gaztezulo.eus/albisteak/estresa-sentitzea-hanburgesa-bikoitz-bat-jatea-bezalakoa-da https://www.gaztezulo.eus/albisteak/estresa-sentitzea-hanburgesa-bikoitz-bat-jatea-bezalakoa-da/@@download/image/estres-engorda-como-si-te-comieras-una-hamburguesa_.jpg\nEstresak narriadura sortzen du gorputzean eta kontrolik gabe pisua hartzen laguntzen du.\nErrutinak, laneko gora-beherek, zain ditugun zereginek... sekulako estresa eragin diezagukete, eta bai, oso ohikoa da egun estres maila horrekin bizitzea, baina jakin honek zuk uste baino ondorio gehiago izan ditzakeela. Estres egoerak hanburgesa bikoitz batek dituen kaloria berdinak ditu zientziak dioenez.\nYale-ko Unibertsitateak argitaratutako ikerketa baten arabera lotura dago estres pasarteak eta pertsona batek jasan ditzakeen pisu aldaketen artean. Estres krisiak gehiegizko kortisola zabaltzen du odolean eta gorputzean gantza biltegiratzen du. Ondorioz, estresaldi batek 300 kaloria eransten dizkigu, hanburgesa bikoitz batek gaztarekin bezala, baina gainera janariaz gozatzeak dakarren plazerik gabe.\nEgia da hanburgesa bat estres krisia bezain kaltegarria izan daitekeela osasunarentzat, baina biak ala biak kontrolatzen ikasi daitezke. Noizean behin hanburgesa bat jateak kalterik egingo ez dizun bezala, noizean behin estresak ere ez dizu kalterik egingo. Arazoa etengabe estresean bizitzea da. Jakinik eginbeharrak eta ardurak egunero izango ditugula zergatik ez ditugu bada lasaiago burutzen?


Jaurlaritzak sekulako kolpea emango die euskarazko hedabideei\nBERRIAren gaurko azala\nBERRIA, Hamaika Telebista eta Elhuyar aldizkariek, hurrenez hurren, 208.000 , 45.000 eta 20.000 euro gutxiagoko laguntza jasoko dute. Joanmari Larrartek sare sozialetan bota duenez, "joan den astean bukatua zen Egunkariaren kontrako auzia. Baina ez dira bukatu euskarazko egunkariaren kontrako ahaleginak".\nKolpe handia eman dio Eusko Jaurlaritzak BERRIA egunkariari: 210.000 euro gutxiago jasoko ditu kolpetik, iaz baino %14 gutxiago. Euskarazko hedabideentzako diru laguntzetan aldaketak egin ditu gobernuak, eta euskarazko egunkari nazionalari babes eskasagoa emango dio. Inoiz baino txikiagoa: 1,3 milioi. 2003ko kopurua txikiagoa zen (1,03 milioi), baina ez da alderaketa egokia, urte erdia hartzen baitu kontuan. Hara: Euskaldunon Egunkaria-k, azken urtean, 2002an, 1,7 milioi jaso zituen; orain BERRIAk baino 350.000 euro gehiago. Jakinarazi dutenez, bazpenaren aurkako helegitea jartzea aztertzen ari da BERRIA.\nAurreko urteetako arazo berak ditu ebazpenak. Berandu dator: urtearen hondarrean, urrian jakinarazi dute zenbateko laguntza izango duen hedabide bakoitzak. Atzerapena arazo handia da kontuak taxutzeko, ziurtasunik eza dakar eta. Hor dago beste arazoa: urtero aldatzen da deialdia, eta hedabideek ez dakite zer gertatuko den. Finantzaketa egonkorra galdegiten ari dira, baina oraingoz ez du onartu gobernuak —gaia aztertuko duela esan du—. Aurten aldaketa handiak egin dituzte, eta BERRIAri kalte handia egin diote hala —beste batzuei ere bai: Hamaika telebistari, Elhuyar aldizkariari, Hernaniko Kronika-ri...—.\nBerritasuna zuen deialdiak, irizpide berriak. Hedabidearen «zabalkundea eta produktuaren kalitatea» izan dira giltzarriak orain arte; aurten, baina, beste bat jarri du mahai gainean Patxi Baztarrikaren sailburuordetzak: «Irismena». Hori bihurtu dute gako: puntuazioaren %70 horren araberakoa da. Neurtzeko era: «Hedabide bakoitza irits litekeen herritarren artean zenbatengana iristen den». Hots, komunikabide bakoitzak zein eremu duen eta proportzioan zenbat herritarrek kontsumitzen duten. Sektorearekin adostu gabekoa da aldaketa.\nEuskarazko kazeta nazionalari zuzeneko kaltea egin dio irizpide berriak. Kontua da hedabide guztiak elkarren parean jarri dituztela: doakoak eta ordainpekoak, tokikoak eta nazionalak. Bi aldeetatik jasan du kaltea BERRIAk: Euskal Herri osoa du eremu —leku euskaldunak eta erdaldunak, irismen handikoak eta txikikoak—, eta irakurleek ordaindu egiten dute —ez da hedabide guztien kasua: batzuek banaketa orokortua dute, debaldekoa—. Tokiko hedabide gehienek diru gehiago jasoko dute. Hedadura handiko hedabide izateak soilik hamar puntu eman ditu. Kalitatea eta horrelako irizpiderik ez da ageri listan.\nHain justu, kalitatea hobetzeko bide betean ari denean jo dio kolpea Jaurlaritzak BERRIAri. Uda aurretik jarri zuen martxan proiektu berritua —informazio landuagoa, igandeko ale berezia...—, eta oso harrera ona izan du. Interneteko atari berritua ere abian du, eta jarraitzaileak irabazten ari da —Interneteko laguntzan igoeratxoa dago, 4.700 eurokoa; ezdeusa da, jaitsiera orokorraren aldean—.\nPanorama berria ekarri du Internetek komunikabideetara: paperaren krisia esaten diote. Krisi ekonomikoarekin topo egin du, gainera: publizitatea asko jaitsi da, eta erosleetan ere nabari da, nahiz eta BERRIAk beste hedabide batzuek baino hobeto eutsi dion. Ez dira urte errazak, nolanahi ere. Mozketak izan dira taldean: langileei soldata jaitsi diete, eta lanpostu batzuk ere desegin dituzte.\nAzken urteetan ez bezala, diru laguntzak igo ditu Jaurlaritzak aurten, baina erdarazko hedabideentzat izan dira, haietan euskarazko berri batzuk sar ditzaten. BERRIArentzat, berriz, 200.000 euro gutxiago izan dira. Helegitea aztertzeaz gain, beste erantzun bide batzuk ere aztertzen ari dira.\nHamaika Telebista ere kaltetua suertatuko da. Iñaki Uria Hamaika telebistako zuzendariak azaldu du «kolpe gogor bat» hartu dutela: «%20 murriztu dira Hamaika telebistaren diru laguntzak, eta horrek oso egoera larrian jartzen gaitu». Jada estua zen egoera are gehiago estutu dutela azaldu du, gainera, eta itomenarekin alderatu du: «Zuk ura lepotik gora duzunean, ia-ia ezpainetaraino, bi behatz besterik ez duzu behar itotzeko. Eta aurtengoa horixe izan da: ura goraino iristea, ia-ia itotzeraino».


Aste Nagusia, esku pilotaz (ere) blai - Josu Torre Altonaga - Uriola.eus\nEuskal herriko beste hiriburuetan izan dira dagoeneko udako torneo edo lehia horiek eta, zorionez, Bilbokoa izango da berezitasun batzuk izango dituena. Gainera, aurreko norgehiagoketan egon ezin izan den izar handi baten berragerpena bizi ahal izango dugu, Juan Martinez de Irujorena, alegia.\nBerezitasun nabariena, lehian arituko diren lau bikoteak mistoak izango direla da. Enpresa bateko aurrelaria eta besteko atzelaria, hain zuzen ere, urtean zeharreko partida gehienetan aurkari izan direnak, oraingo honetan bikotekide bihurtuko dira.\nAbuztuaren 20tik 23ra luzatuko da jarduera, honako egitaraurekin: Buruz buruko finala jokatu zuenetik jokatu gabe den Irujok irekiko du torneoa, final horretan aurkari izan zuen Aretxabaletaren babesarekin, Xala eta,Asgarceko jotzaile onena den, Albisuren aurka, torneoko lehen finalerdia osatuz. Bigarren norgehiagoka, hurrengo egunean izango da; Urrutikoetxea, izar bizkaitarra, David Merino, La Blancan pilotari hoberenaren saria jaso duenarekin arituko da Aimar Olaizola eta Abel Barriola, beterano eta txapeldun handien kontra. Bi partida hauek, arratsaldeko 17.30etan hasten den jaialdietako estelarra osatuko dute.\nHirugarren egunean, dagoeneko ohiko egin den Ardoaren desafioa jokatuko dute, hau bai, bi enprsek bata bestearen aurka. Jaunarena eta Artola, buruz buru arituko dira; gero, Titin eta, uneko atzelari jotzailerik handiena, Beñat Rezusta, Aspe enpresakoak, Danel Elezkano bizkaitarra eta Mikel Beroiz, Asegarcekoen, aurka. Ondarrean, Iker Arretxea eta Joseba Ezkurdia neurtuko dira Lauterdira mugatutako kantxan. Hiru partidetatik bi edo hiru irabazten duen enpresako pilotariek, 600 ardo botilaren gain sari edarra eramango dute.\nBizkaia frontoiko esku pilota jarduna larunbatean, ordu berean, bukatuko da arestian aipatu torneoaren finalarekin eta, oraindik zehazteke dauden beste bi partidarekin.


Urte berri on 2017 Wishes Urte berri on 2017 Wishes\nUrte berri on 2017 Wishes\nurtean 2016 ia ethorri da amaiera bat. poza betea Aurten, zoriontasuna eta maitasuna batzuk eta zenbait oroitzapen triste batekin bukatzen da. mundu osoan zehar jendea prest New Year ongietorria emateko oro har urtarrilaren 1ean erortzen dira urtero. oparo honetan, altzariz ditugu New Year nahiak 2017 Orri honetan.\nurtean 2016 da oso herrialde batzuentzat big, eta aurten ikusi dugun gobernu berriak popular herrialde ardura hartzen. Donald Trump the United States presidentea, eta Justin Trudeau hartu du Kanadako Gobernuak ardura happenings artean handiena izan zen gutxi 2016. Talde Urte Berri Mezuak zure lagunekin partekatu, familia eta maiteak.\nUrte Berri mezuak nahiak\nmunduko leku guztietako jendea New Urtea ospatzeko, eta ekitaldien artean, fun-betetako esaterako, dantza jarduera, kantua, partidak jolasten eta askoz gehiago. Night klubak, Movie Antzokiak, Jatetxeak, Zelaiak eta adin guztietako pertsonek betetako Jolas-parkeak, eta horiek dira helmuga leku ospetsua batzuk New Year ospakizunak hobetzen.\nBaldin Best Urte Berri bilaketa bazara 2017 Wishes, ondoren, orri honetan bertan, gizarte-hedabideetan ere partekatu ahal izango duzu lortzeko. gregoriar egutegiaren arabera, Urte berri egunean, urtarrilaren 1ean hasi, eta opor mugatua da. New Year nahiak 2017 Ingelesa eta Hindi eskuragarri egongo da hemen begirada bat hartu ere, eta partekatu ahal izango duzu.\nUrte mezu berrien nahiak agurrak\nAbenduaren 31 egun ondoren, Lehenengo freskoa goizez bat New Year etortzen eta pertsona guztiak nahi duten eta elkar agurtuz okupatuta daude. Pertsona batzuk ere popular New Year bilatzen okupatuta 2017 SMS den Whatsapp eta Facebook-en konpartitu.\nUrtea Wishes New 2017, SMS eta agurra\n• Rock hau New datorren urtean bakarrik nola da zuk kulunkatzen gisa. Nahi izanez gero, eta urte berria oso pozik zure familia ederra.\n• epel besarkadak gogoratzea, Oh lagun maitea;\nHemen dira nire nire maitasun guztia I bidaliko dituzten nahiak.\nMaiatzaren zure penak ito eta ez ditut malkoak ez;\nyou falta eta bidaltzea Urte Berri nahiak\n• Hegazti Like, utzi guri, zer ez dugu behar eramateko ... atzean utzi mokokaldi tristura PAIN FEAR eta damurik. Bizitza polita da, Goza ezazu. URTE BERRI ON.\n• Maiatzaren Urtea 2017 Ekarri for ....\nZoriontasuna,Arrakasta eta Bakearen betetako,\nEspero & Zure Familia erakartasunaren & Lagunak ....\nYou bat desiratuz ... * '* URTE BERRI 2017 *' *\n• Maiatzaren aurten zoriona ekarri berria, Helburu berriak, lorpen berriak eta gogoetarako berri asko zure bizitzan. Nahi Urte bat guztiz zoriontasuna kargatu.\n• Urte berria bezala bihotz guztia eta euangelizatzen berritu, Espero alaia espiritua glowing mantentzen zure bihotzean betiko!\nUrte Berri Wishes 2017\n• Ι ezin da inoiz fοrget zure Αrms irekia, Υour prest entzuteko Εars, Υour nolako bihotz Αnd zure solidario Μe for lοve! yοu besarkadak bero Αnd lοve asko New Υear desiratuz!\n• Little gakoak zabalduko sarrailak big;\nSimple hitz pentsamenduak handia islatzen;\nZure irribarre bihotz bloke sendatzeko dezakezu;\nBeraz, irribarrez mantentzeko, arroka.\nUrte berri on 2017!\nUrte mezu berrien nahiak sms whatsapp fb5\n• Urte berria bezala bihotz guztia eta euangelizatzen berritu, Espero alaia espiritua glowing mantentzen zure bihotzean betiko! Urte berri on!\nNights ilunak dira, baina egun distiratsua, Zure burua eta bihotza mantentzeko duten eskubidea leku batean. Ez zaitez triste duenez ia gertu. Bai! Datozen New Year bati buruz hitz egiten ari gara


Sei positibo gutxiago, baina intzidentzia tasa bera - Azpeitia - uztarria.eus\nSei positibo gutxiago, baina intzidentzia tasa bera\nMailo Oiarzabal eta Ihintza Elustondo 2021-06-11 12:39\nAtzo ez zuten positiborik zenbatu Azpeitian. Aste osoan, hogei kasu baieztatu dituzte guztira, joan zen astean baino sei gutxiago. Kasu kopuruak behera egin duen arren, joan zen ostiraleko bera da intzidentzia tasa: 302,23koa, hain zuzen ere. Eremu laranjan jarraitzen du herriak.\nEusko Jaurlaritzaren Osasun Sailak kaleratutako datuen arabera, ez zuten positiborik zenbatu atzo Azpeitian. Dena den, azken zazpi egunetan, hogei kasu atzeman dituzte guztira, joan zen astean baino sei gutxiago. Astebetean zenbatutako positibo kopuruak behera egin duen arren, joan zen ostiraleko bera da hamalau eguneko 100.000 biztanleko intzidentzia tasa: 302,23koa, hain zuzen ere. Beraz, astebetean ez da asko aldatu Azpeitiko egoera, eta eremu laranjan jarraitzen du herriak.\nPixkanaka, baina hobetzen jarraitzen du COVID-19aren eraginak bai Urola Kostako herrietan, bai Hego Euskal Herriko lurraldeetan. Izan ere, sei positibo atzeman zituzten atzo eskualde osoan; azken asteko kopururik txikiena da hori, eta bada aldea duela astebeteko datuekin, orduan hogei izan baitziren PCR eta antigeno probetan atzemandako kasu positiboak.\nAtzoko positiboen erdiak, hiru, Azkoitian azaleratu ziren. Azkoitia da eremu gorrian jarraitzen duen udalerri bakarra, Urola Kostan ez ezik, baita Araban, Bizkaian eta Gipuzkoan ere; atzoko hirurekin, gainera, gora egin du han 100.000 biztanleko hamalau eguneko intzidentzia tasak, 517,40tik 458,98ra. Getarian, Zarautzen eta Zumaian positibo bana agertu zen atzo. Zarautzen (145,91) eta Zumaian (244,23) jaitsi egin da intzidentzia tasa; Getarian, aldiz, 176,68ra igo da.\nEskualdeko gainerako herrietan ez zuten positiborik izan atzo. Aurrez aipatutako herriak alde batera utzita, gainontzekoetan bare dago egoera, positiboen agertzeari zein gaitzaren intzidentzia metatuari dagokionez –gainera, 5.000 biztanletik beherakoak ez dira semaforoen sisteman sartzen–: Aian 50,38ko tasa dute, Aizarnazabalen 260,08koa, Errezilen 161,03koa, Orion 260,93koa eta Zestoan 51,36koa. Beizaman, berriz, gorabeherarik gabe mantentzen dira, tasa hutsean dutela.


Internet: problema edo irtenbidea? — Eibar.ORG | Eibarko peoria\nHemen zaude: Hasiera / Blogak / Harrikadak / Internet: problema edo irtenbidea?\nInternet: problema edo irtenbidea?\nMikel Iturria 2014/12/28 09:30\n"The Internet is Not the Answer" izeneko liburua argitaratu berri du Andrew Keen idazleak. Lehendik "The Cult of the Amateur" eta "Digital Vertigo" liburu polemikoak argitaratu zituen. Elliot Lepers aktibista frantsesak Amazon-Killer gehigarria plazaratu du liburu-denda independenteak laguntzeko. Forgotify, Spotify-n inoiz entzun gabeko kantak deskubritzeko erreminta.\nNew York-en egin zen abenduaren 10ean AEBetako The Next Web Conference. Parte hartzaileen artean Andrew Keen idazle eta ekintzailea. Liburua atera berri du Keen-ek: The Internet is Not the Answer (Internet ez da erantzuna). Artikulu motz batean, hamar puntutan laburbildu ditu liburuaren argudio nagusienak (aitor dezadan Markel Olanoren txio honen bidez iritsi nintzela bertara).\nBoterea eta ongizatea birbanatu beharrean, XXI. mendeko Amazon eta Google bezalako monopolio erraldoiak sortu ditu.\nLanpostuak sortu beharrean, 19.000 milioi dolar mugitzen dituen WeChat bezalako startup-ak sortu ditu, soilik 55 langile dituena.\nSnowden-ek ezagutzera eman duen bezala, gizarte gardena sortu beharrean, gure pribatutasuna suntsitzen ari da eta aukera ematen die gobernuei eta konpainia pribatuei gu zelatatzeko uneoro.\nAberastasuna demokratizatu beharrean, Airbnb bezalako startup aberatsak sustatzen dituen Silicon Valleyko ekonomiak aberatsen eta behartsuen arteko leizea handitzen ari da.\nKultura berpiztu beharrean, Online bidezko pirateriak eta blogosferaren eta social mediaren eduki libreak musika, prentsa, argazki eta liburuen industria suntsitzen ari da.\nDemokraziak aurrera egin beharrean, Reddit eta 4Chan bezalako sare anonimoek mafiaren legea ari dira indartzen.\nTolerantzia sustatu beharrean, Twitter eta Facebook bezalako sareetan arrazismoa, sexismoa eta bullying-a pandemia moduan zabaltzen ari dira.\nKultura berpiztu beharrean, Instagram bezalako sareek nartzisismo gorrotagarriaren garai selfie-zentrikoa sustatu dute.\nSareko “ekonomia partekatua” deritzona Uber enpresako buru den Travis Kalanick bezalako enpresarien ekonomia berekoia eta etikoki eztabaidagarria da gaur egun.\nTumblr edota Pinterest bezalako “datu konpainietan” jartzen gaitu musutruk “lanean” eta beraiek aberastu egiten dira guk geuk egunero emandako datuekin.\nGehiago irakurtzeko interesa piztu badizu dekalogo honek, autoreak berak 8. kapitulua jarri du irakurgai sarean.\nAmazon da goian aipatutako munstroetako bat. Elliot Lepers izeneko aktibistak Chrome-rentzako gehigarri bat egin du Frantziako liburu denda independenteak sostengatzeko. Amazon-Killer deitu dio gehigarri horri (oharra: badirudi Firefox-en ere badagoela Amazon-Killer).\nAlde batetik, Amazonek duen datu-basea erabil daiteke liburuak-eta aurkitzeko. Behin liburua lokalizatu duzunean, Place des Libraires izeneko gunera berbideratua izango zara eta bertan zure kokapenetik gertu dauden hainbat liburu-denda aurkituko dituzu.\nChrome nabigatzailean instalatzen den gehigarri honek liburuaren ISBN kodea errekuperatzen du Place des Libraires (Liburu saltzaileen plaza) delakoan bilatzeko.\nHau da, honek buelta ematen dio garai batean egiten zenari: liburu dendan bilatu erreferentzia eta Internet bidez erosi.\nForgotify-k Spotify-n dagoen hutsunea bete nahi du: dirudienez, inoiz inork entzun ez dituen 4 milioi kantu daude Spotifyn (nahiz eta 40 milioi erabiltzaile izan).\n20-25 milioi kanta omen daude sare horretan eta Forgotifyk egiten duena da inoiz entzun gabeko kanta horietako bat deskubritu. Alvyk dioen bezala, harribitxi bat izan daiteke, baina aukera gehiago izango dituzu kanta txar-txarra entzuteko.\nAre gehiago, 100 milioi kanta diferente omen daude hainbat datu-base eta dendatan eta, beraz, dena ez dago Spotifyn.\nAlvy-k dioen bezala, hauxe da buztan luzearen ondorio positibo bat: denda fisiko batean ezin dira kanta eta produktu guztiak jarri, baina Internetek duen erronka nagusietako bat da musika, film eta liburu interesgarriak deskubritzea.\nInternet: ¿problema o solución?, apunte en castellano\netiketak: spotify, forgotify, amazon-killer, andrew_keen, amazon, internet


Arrazakeriaren eta Xenofobiaren Europako Behatokia (EUMC) | Consumer\nArrazakeriaren eta Xenofobiaren Europako Behatokia (EUMC)\n'EBko estatu kideetako arrazismo eta xenofobiaren egoerari buruzko urteko txostenak, 2005ari buruzkoak, etorkinek eta ijitoek Espainiako enplegu, etxebizitza edo hezkuntzaren arloan jasaten duten diskriminazioa jasotzen du.\nEgoitza Vienan duen Arrazakeriaren eta Xenofobiaren Europako Behatokiaren (EUMC) helburu nagusia da Europako Batasunari eta estatu kideei arrazakeriaren, xenofobiaren eta antisemitismoaren fenomenoei buruzko informazio objektibo, fidagarri eta alderagarriak eskaintzea, Europar Batasunari (EB) eta estatu kideei baliagarriak gerta dakizkiekeenak, ekintzak eta ekintzak zehaztean.\nEUMCk arrazismo eta xenofobiako fenomeno eta adierazpenen irismena eta bilakaera aztertzen ditu, bai eta horien arrazoiak, ondorioak eta ondorioak ere. Halaber, EUMCren lanen artean, arrazismoari eta xenofobiari aurre egiteko estrategiak garatzeko beharra nabarmentzen da, eta arazo horiek tratatzeko praktika egokien adibideak nabarmendu eta zabaldu behar dira.\nBehatokiaren jardueren ardatz nagusia arrazismoari eta xenofobiari buruzko Europako sarea da (Raxen).Behatokiaren jardueren ardatz nagusia arrazismo eta xenofobiari buruzko Europako sarea da (Raxen)Estatu mailako informazioa biltzen du. Raxen 25 zentro nazionalek osatzen dute, EBko estatu kide bakoitzean bat. Erreferentzia-zentro nazionalek bildutako informazioa konparaziozko txosten edo txosten nazional gisa argitaratzen da. EUMCk lankidetzan dihardu EBko erakundeekin, gobernuen arteko erakundeekin eta estatu kideetako gobernuekin. Gizarte zibilarekin ere lankidetzan aritzen da, nazio eta Europa mailako mahai-inguruen bidez. EUMCk proiektu-kopuru mugatu batekin konpromisoa hartzen du.\nEra berean, Behatokiak urteko txosten bat argitaratzen du bi zatitan: lehenengoan, EUMCren jarduerei buruzko informazioa ematen da, eta bigarrenean, Europar Batasuneko arrazismo eta xenofobiaren egoerari buruzkoa.\nArrazakeriaren eta Xenofobiaren Europako Behatokia Kontseiluaren 1997ko ekainaren 2ko 1035/97 (EE) Erregelamenduaren bidez sortu zen (EO L 151, 1997.6.10ekoa), eta 1998an hasi zen lanean. 2003ko abenduan, estatuburuek edo gobernuburuek KTEren agintaldia luzatzea erabaki zuten, giza eskubideen agentzia bihurtu arte.\nArrazakeria eta Xenofobiari buruzko Europako Behatokiak ohartarazten du etorkinek eta ijitoek diskriminazio-egoera jasaten dutela Espainiako enplegu, etxebizitza edo hezkuntzaren arloan, 2005. urteko ‘EBko estatu kideetako arrazismo eta xenofobiaren egoerari buruzko urteko txostenetik’ ondorioztatzen denaren arabera. Gainera, Espainia EBko bost herrialdeetako bat da, Grezia, Italia, Zipre eta Maltarekin batera, eta ez dio eman Behatokiari egoeraren erradiografia egokia egiteko adina datu ofizial. Eta gobernuz kanpoko erakundeek eman dute informazio gehiena, hala nola Ijitoen Idazkaritza Fundazioak (FSG) edo SOS Arrazakeriak.\nHala, FSGk ijitoen komunitatearen aurkako 29 diskriminazio-kasu aurkitu zituen, honako esaldi hauekin: “ez du ijito-kontraturik, beti baitute familiakoren bat gaixorik” edo “baliozko objektuekin lan egiten du, eta lapurtu egin diezazkidakete”.“FSGk ijitoen aurkako 29 diskriminazio-kasu aurkitu zituen, honako esaldi hauekin: “ez du ijito-kontraturik, beti baitute familiakoren bat gaixorik” edo “baliozko objektuekin lan egiten du, eta lapurtu egin diezazkidake”.aldi baterako laneko agentziei edo enplegatzaileei esleituak. Txostenean SOS Arrazakeriak Kataluniako Gobernuaren praktikei buruz egindako salaketak ere aipatzen dira; izan ere, erakundearen arabera, “nazionalitatea enplegua lortzeko irizpide gisa erabiltzen du”.\nEtxebizitza eskuratzeari dagokionez, alokairuen prezio oso altuek aukerak murrizten dituztela argudiatzen da, batez ere Espainiara iritsi berri diren etorkinentzat, eta normala dela logela, ohe, besaulki edo terrazetako menpekoa. “Leku desegokiak alokatzea, hala nola, bertan behera utzitako garaje edo landa-ostatuak, edo Errumaniako biztanle bakoitzari hilean 700 euro alokatzea, Katalunian dagoen informazioak erakusten duenez, etorkinak alokairu-merkatuan ez daudela babestuta”, dio testuak.\nTxostenaren ondorioei laguntzea\nSOS Arrazakeria Elkarteen Federazioak babesa ematen die Espainiako Arrazakeriaren eta Xenofobiaren aurkako Europako Behatokiaren txosteneko ondorioei. 2005eko txosten hau aurkeztean, SOS Arrazakeria Elkarteen Federazioak Espainiako arrazakeriaren aurkako borrokari buruzko ondorioen alde egiten du.\n"Gure ustez, gure herrialdean egiten diren arrazismo- eta xenofobia-ekintzei buruzko informazio ofizialik eza oztopo handia da gure gizarteetako gaitz horren aurka borrokatzeko politika eraginkor eta errealistak diseinatzeko. Tamalez, urtez urte handitzen ari da gaitz hori, eta oraingoz ez dago borondate politiko argirik hori geldiarazteko. Eta puntu honetan ahaztu gabe Espainiako Konstituzioak debekatu egiten duela jatorriagatiko bereizkeria, eta Administrazioa behartzen duela berdintasuna sustatzen duten politikak egitera", argitu du.\nEta Federazioak gaineratu du "datu ofizialik ezak ezin duela ezkutatu, beraz, Administrazioak arrazismoaren aurkako borrokan benetako inplikaziorik ez izatea. Are gehiago, lehenak bigarrena nabarmentzen du, ez baitira neurriak hartzen ari".\nAzkenik, Arrazismoaren eta xenofobiaren aurkako Espainiako Behatokiak "baliabide ekonomiko eta pertsonal gehiago izan beharko lituzke, ministerio eta erakunde publikoei arrazista eta xenofoboa erabiliz egindako gertaerei buruzko informazioa bildu eta erroldatzeko eskatu ahal izateko".\narrazakeria eumc informe-eu Observatorio-eu xenofobia


Bizkaiko abesbatzen une gorena\nErmuak ‘Bizkaiko Abesbatzen XXIV. Egun’ zoragarri eta ahaztezina bizi izan zuen igandean. Herriak gogo handiz hartu zituen lurraldeko bazter eta eskualde guztietatik etorritako milatik gorako kantaria. Eguraldia lagun izan genuen, nahiz eta bati baino gehiagori sufritu arazi zion. Eguna goibel eta euritsua argitu zuen, baina hamarretarako atertu eta oskarbitzen hasi eta eguzkia ere ikusi eta sentitu izan genuen, hainbat momentutan larregi sentitu ere bai. Eguraldiaren gorabehera horiek ikusle eta partaideengan ere eragina izan zuten eta, hainbatek euritakoak eta partiturak buru babesle bitxi moduan erabili behar izan zituztelarik.\nEguneko balorazioa oso positiboa izan da, guztia aurreikusi eta prestatutako moduan irten baitzen. Giroa ezin hobea izan zen, aparta; herri guneko plazak eta kaleak kantariz eta bisitariz gainezka zeuden. Bizkaiko Abesbatzaren Elkarteak boluntarioekin antolatutako egiturak ezin hobeto funtzionatu zuen. Kantu emanaldiak eta programa prestatutako gidoiarekin bat eta modu borobilean bete zen. Egitarauaren barne, ezusteko hunkigarria ere izan zen. Alboka, Pispillu, Musika Eskola eta Udaletxeak omendu egin baitzuten Mª Elena Iturriagagoitia irakasle jubilatu berria. Mª Elenak ez zekien ezer eta zirrara eragin zion gorputzean lankide eta lagunen keinu maitagarri hori jasotzea. Udalaren izenean, Carlos Totorika alkateak plaka bat entregatu zion eta, opari moduan, Jon Idigoras pintore ermuarraren koadro bat ere eman zitzaion.\nKantaldien egitarau ofiziala bukatu zenean, Ermuarrek antolakuntzaren lekukoa Erandioko ordezkariei eman zieten, datorren 2008ko eguna beraiek antolatuko baitute. Plazako egitaraua ordu bietarako amaitu zen eta jarraian abesbatzetako kideak bazkaltzera joan ziren udal kiroldegira eta Aritzmendi pilotalekura. Bazkari hori benetan adiskidetze bazkaritzat jo dezakegu, laguntasun giro itzela izan baitzen. Otordu hori katering enpresa batek prestatu eta eman zuen, bazkaltzera bildutako kideek pozarren geratu zirelarik, hainbat taldek kantatzera eta guzti animatu baitziren bazkalondoan. Pilotalekuko eta kiroldegiko kantxak itxura ikaragarri agertzen zuten,. Jende eta mahaiz beteta.\nHaur eta gaztetxoek ere puzgarri eta jostailuak izan zituzten goiz eta arratsaldez, San Pelaioko parkean. Horietan ere, ume asko pilatu zen. Abesbatzetako kantari taldeek autobusetan etorri zitzaizkigun eta ia berrogei automobil horiek Izarrako aparkalekuan eta Mallabirako errepidean aparkatu ziren. Hori horrela, Urtia industrialdeko irudia bitxia ikus zitekeen, jai eguna izanda autobus ilara luzea bildu baitzen bertan.\nArgazkietako batzuek, Alboka Musika Eskolako iralaske Silvia Izarrak utzi dizkigu. Gainerakoak Roberto Tejadak ateratakoak dira.


Sindikatuek salatu dute gobernua ez dela 2018an sinatutako hezkuntza ituna betetzen ari - Nafarroa - euskalerriairratia.eus\nSindikatuek salatu dute gobernua ez dela 2018an sinatutako hezkuntza ituna betetzen ari\nEuskalerria Irratia 2020-01-14 15:01\n2020ko aurrekontuen bidez hezkuntza ituna betetzea eta garatzea eskatu diote LAB, STEILAS, AFAPNA, ANPE, CCOO eta UGT sindikatuek.\nHezkuntza Ituna sinatu duten sindikatuak kezkatuta agertu dira Nafarroako Hezkuntza Departamentuaren jarrerarekin. LAB, STEILAS, AFAPNA, ANPE, CCOO eta UGT sindikatuek salatu dutenez, departamentuak ez du "deus" egin 2018ko abuztuan sinatutako Itunaren ondoriozko neurriak gauzatzeko.\nItunaren Jarraipen Batzordearen bilerak "behin eta berriz" atzeratzen ari direla ohartarazi dute: "Bilera hori hitzartua dago; izan ere, Batzordea hiru hilean behin bildu behar da, eta 6 hilabete darama bilerarik egin gabe". Hurrengo bilera urtarrilaren 15rako deitu dute.\n2020ko aurrekontuen bidez hezkuntza ituna betetzea eta garatzea eskatu diote gobernuari sindikatuek. "Hori izan zen egungo Hezkuntzako kontseilariak lehenengo mahai sektorialean hartu zuen konpromisoa", adierazi dute.


Gertakizuna Aretxabaletan - Ahotsak.eus\nHizlaria(k): Zuazua Urrutia, Antonio\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ARE-005-026 kodeko bideoa nahi duzula aipatzea: ahotsak@ahotsak.eus\nAretxabaletan aireplano bat jausi zen bera umea zela.\nElkarrizketatzailea(k): Maider Irizar - Ainhoa Segura\nData: 2002(e)ko azaroaren 14a\nGaia(k): Ohiturak eta bizimodua » Kontakizunak eta sinesmenak » Gertaera izugarriak eta ezbeharrak\n-Aurrekuan esan zeuen Atxabaletan arioplanua jausi zala.\n-Bai. Jausten eneuen ikusi baiñe gero bai. Gero ikusi neuen. Abioneta txikitxo bat. Esaten euen bajutik etorri ta posteren bat edo kablie, posteren bat jo ete euen esate euen. Ikusitte dauket bai, ni eskolan nebilen.\n-Nun jausi zan ba?\n-Oiñ Copreci badau ba, haintxe, hemendikaldeko Copreci dauen lekuen. Horrek Etxabenak zien horrek zelaixok. Kalien euen Etxabekuek, fondie ta eukitte euen Atxabaletan, fondie, entzunda eukikozue hori. Maria Ramona zan horko jefie.\n-Sagardaue ta; sagardaue eitteko be katxarruek ointxe kenduittue mordue, oiñago kenduittue sagardue eittekuek. Eta hango sagardauen barrikak, bat edo bi dazen, Bastarralden daz hantxe eskiñan. Sagardaue eitten euen eta fondie euken horreik. Bazkaixek-eta emuten zittuen, taberna txikitxo bat, fondie deiketan utsen behintzet. Etxabeneko fondie deiketan utsen. Horretxena zan (...), horkotxie zan ha zelaixe Copreci oin dauen zelaixe. Haintxe jausi zan. Jausten enauen ikusi, gero bai, eskolatik fan nintzen trenbidetik, gora fan gintzen. Maistriaz doña Zirilaz fan gintzen.\n-Bai, ha gauza handixa zan oarduan. Areoplanuak gutxi ikusten zien hemen. Atzo honi esan nutsen baiña areoplanue ikusten zanian danak ume guztiak kanpora urtenda, areoplanue!, ulu baten ibiltten gintzen. Gaur ostera, lengo egunien entzun neuen milla buelo geratu ziela egun baten. Neuk entzun nutsen, gezurre ala egixe dan. (...)\n-Pentsau zenbat buelo dabitzen.\n-Bai, kontuek etaraizu. (...). Gero jausi eitten diela. Jausiko eztie ba hainbeste ibilli ezkero? Derriorra jaustie.\nLiskarren ostean, apaizari barkamena zor zioten\nAuzoko batek aita hil zuen lur-sail batzuen gorabeheran\nBaionatik irtendako barkua Hego Ameriketako kostaldean urperatu\nTrenaren tuneletik eskolara\nItsasoan gertatutako ezbeharrak\nMorse alfabetoa ikasi zuen\nJaio baino lehenago, aita desagertu\nTxoriek egindako triskantzak


espainola – Hitzak eta Hotsak\nEspainolez! Ni mersedes, ni hostias\nZer txarrak eta gaiztoak diren katalanak, euren hizkuntzez errotulatzen ez duten merkatariei isuna jartzen baitiete. Gainera, ez da hala. Aurretik hartutako konpromisoarekin betetzen ez dutenei, diru-laguntza kentzen omen diete. Baina tira, txikikeriak.\nZer txarrak eta gaiztoak garen euskaldunok, behar den moduko lehendakari bat etorri behar izan zaigula (Patxi Lopez alegia) euskal merkataritzaren gainean zegoen Damoclesen ezpataren mehatxua behin betiko uxatzeko. Hemengo merkatariei ez zaie isunik jarriko euskara mespretxatzeagatik, zelan ba? Gainera, merkatari handiei exijitzen zitzaien, Kortingles, Sara, Kalefur eta antzekoei… Horiek onak dira, horiek enplegua sortzen dute, eta euskara jarri behar al da baldintza bezala espainolez bakarrik mintzo direnek lan egin ez dezaten? Zer intoleranteak diren euskaldunak…\nBa bueno, badirudi espainiar estatuan ez direla erdipurdiko kontuekin edo epelkerietan ibiltzen, eta espainola defendatu behar bada, isun kolpeka defendatuko dute eurek, hain zuzen ere Euskadin eta Katalunian kritikatzen duten gisara. Irakurri berri hau: [Enlace roto.].\nBaina betiko istorioa da, Euskadin balio ez duenak balio du Espainiako leku askotan, eta ez du inork txintik ere esango: autobus gidariei ingelesa exijitzea oposaketa ateratzeko Kanariar irletan, Valentzian kartelak valentzieraz jartzea bakarrik, Erkidego berean valentziera “inposatzea” eskoletan, e.a.\nEuskadin euskaraz mintzo garenok, aldiz, matraka barneratuta daukagu zoritxarrez: en castellano, por favor. Eta askori, mesedez eskatzea ere kostatzen zaie.\nPosted on 2011/10/13 Categories Euskadi, Euskal Herria, euskaraTags eskubideak, Espainia, espainola, euskara, gaztelania, hizkuntza, isuna, Kanariar Irlak, katalana, Katalunia, merkatariak, merkataritza, Valentzia, valentziera8 Comments on Espainolez! Ni mersedes, ni hostias


Lagunekin arrantza - Ezarri Lagunekin arrantza Free\nJokoak Lagunekin arrantza\nHorrela nahi izanez gero Lagunekin arrantza , mesedez, saiatu jokoak horietako bat:\nArrainak harrapatu, dirua bildu eta hurrengo mailara iritsi. Erabilitako dirua balio handiko arrainak desblokeatzeko.\nBaina kontuz! Mailarako helburua lortzeko denbora mugatua duzu!\nFishing Gone oso jolas dibertigarria eta lasaigarria da. Jokoaren helburua ahalik eta arrain gehien harrapatzea da. Kontuz ibili zure arrantza oztopatzen duen arrainik.\nArraina joan da\nFish Master oso dibertigarria den joko dibertigarria da. Ahal dituzun arrain guztiak harrapatu. Hobetu arrantza gaitasunak sakontzeko eta arrain gehiagorengana iristeko. Bihur zaitez arrantzale maisua!\narrantza arrain Multiplayer Arrantza


2013(e)ko ekainakren 5(a), asteazkena\nBuruntzaldea IKT asteazkena, ekainak 05, 2013 Kronikak-Crónicas,\nABSOLUTU MAILAN, MIKEL ESNAL TXAPELDUNORDE ETA INFANTIL MAILAN IÑIGO IBARBURU TXAPELDUN eta NAIARA LIZASO TXAPELDUNORDE\nMarka onenetatik gertu aritu ziren gure igerilariak Manolo Garcia Sarian\nPasa den larunbatean taldeko infantil, junior eta absolutuak Anoetako Paco Yoldi igerilekuan izan ziren Manolo Garcia Sarian parte hartzen. Igerilari hauetaz gain Nahia Jie Villamediana alebina ere aritu zen.\nUdarako azken txapelketan prestatzen ari garelarik, gure igerilariak karga momentuan egon arren, oso txukun aritu ziren Manolo Garcia Sarian. Marka pertsonal gutxi lortu bagenituen ere, gehienak beren marka onenetatik gertu ibili ziren eta hori positibitzat jotzen dugu.\nAlde batetik, Mikel Esnal ehuneko batengatik bere 50 libreko marka berdintzen ikusi genuen 25''11 eginez, benetan indartsu eta teknikoki oso txukun. 100 libren amaitzea gehiago kosta bazitzaion ere emaitza txukuna lortu zuen 55''91 eginez. Bi frogetako puntuazioaren, Mikel absolutu mailan txapeldunorde izan zen.\nBestetik, Infantilen Udarako Espainiako Txapelketa prestatzen ari diren Naiara Lizaso eta Iñigo Ibarburu ere bere marketatik oso gertu ikusi genituen eta biak ere podiumean. Naiara, 100 libren 1'05''46 eginez eta 50 libren 29''66 eginez eta Iñigo 100 libren 56''44-ko marka lortuz eta 100 tximeletan 1'01''48 eginez.. Bi frogen baturarekin Naiara Txapeldunorde izan zen infantil mailan eta Iñigo berriz, txapeldun.\nJunior eta Absolutuen Espainiako Udarako Txapelketa prestatzen ari den Itsaso Tolosa ere txukun aritu zen. Aurreko aste osoa gaixorik egon ondoren nahiko ondo erantzun zuen Anoetako igerilekuan. 50 bizkar frogan 32''69 egin zuen eta 100 bizkar frogan 1'10''77. Podiumean egon ez bazen ere lehen frogan bigarren sailkatu zen eta lehenengoan nagusi izan zen nabarmen.\nBestalde, Haitz Mitxelenak bere 100 tximeletako marka hobetu zuen 1'01''19 eginez. Jone Vazquez-ek 1500 librekoa 21'42''56 markarekin eta Unai Irigoras-ek 200 librekoa (2'44''40).\nGarazi Alkorta-k igeri egindako bi frogetan lortu zituen marka berriak. Bata 50 libre frogan 32''16 eginez eta bestea aspalditik zeharkatua zuen 100 tximeleta frogan. Azken honetan 1'21''13 egin zuen Garazik bere aurreko marka 3 segundutan hobetuz.\nAzkenik, sarreran esan bezela Nahia Jie Villamediana-k ere igerileku luzean estreinaldia egin zuen. Nahia Jie Alebinen Udarako Espainiako Txapelketan izango da eta hori prestatu bidean igerileku luzea ezagutzen izan zen eta benetan txukun aritu zen, batez ere esperientzia hartze aldetik. Hala ere egindako bi frogetan ez zen batere makal ibili. 50 bizkar frogan bere seriean lehenengo izan zen 37''13 eginez eta 200 libren 2'48''62.\nPixkanaka urte amaierako zita nagusiak iristen ari dira, batzuentzat Gipuzkoako Txapelketa, besteentzat Euskadikoak eta azkenentzat Espainiakoak. Hori prestatzen diharduten bitartean, gure taldeko igerilari guztiek datorren asteko Lasarteko XXIV Sarian hartuko dute parte, gure herriaren aurrean ahalik eta onenak ematen.\nArgitaratzailea Buruntzaldea IKT ordua asteazkena, ekainak 05, 2013


Euskal Herriko Bertsozale Elkarteak eta LABORAL Kutxak lau urtetarako hitzarmena sinatu dugu — Bertsozale Elkartea\nEuskal Herriko Bertsozale Elkarteak eta LABORAL Kutxak lau urtetarako hitzarmena sinatu dugu\nBertsolaritza zaindu, sustatu eta etorkizuna bermatzeko elkarlana adostu dugu bi erakundeok. Hartutako konpromisoen artean euskara sustatzea dugu helburu nagusi.\nIñaki Murua Jauregik eta Xabier Egibar Gainzak elkarlanerako hitzarmena sinatu dute gaur Arrasaten LABORAL Kutxaren egoitza nagusian. Akordio honi esker LABORAL Kutxak Euskal Herriko Bertsozale Elkartearen proiektu orokorra garatzen lagunduko du.\nBertsozale Elkartearen proiektu kulturalak bertsolaritzaren zaintza eta etorkizuna bermatzeaz gain, gizartearentzat onuragarriak diren hainbat alorretan eragiten du: pertsonen garapenean, euskararen normalizazioan eta bertako ondarearen zaintzan, besteak beste.\nLABORAL Kutxak gizartearekin dituen konpromisoen artean, kultura eta euskararen zaintza eta sustapena ditu helburu nagusi.\nHelburuetan bat eginda, bi erakundeok lau urterako elkarlana hitzartu dugu.\nEuskal Herriko Bertsozale Elkartearen proiektua\nBertsolaritza zaindu, sustatu, ikertu eta bere etorkizuna ziurtatzeko helburuarekin sortutako irabazi asmorik gabeko kultur elkartea da Euskal Herriko Bertsozale Elkartea. Helburuok erdiesteko sei elkarte ari gara lanean proiektu bateratuan (Arabako Bertsozale Elkartea, Bizkaiko Bertsozale Elkartea, Gipuzkoako Bertsozale Elkartea, Nafarroako Bertsozale Elkartea, Bertsularien Lagunak Elkartea eta Euskal Herriko Bertsozale Elkartea), 2.365 bazkideren babesarekin.\nHiru eremu nagusitan egiten du lan Elkarteak: transmisioan, sustapenean eta ikerkuntzan.\nBelaunaldien transmisioa eragiteko hainbat proiektu ditugu esku artean: hezkuntza arautuan, urtero, 20.000tik gora gaztetxori bertsolaritza irakasten zaie klase orduetan. Aisialdiko eskaintza gisa bertso-udalekuak, barnetegiak eta abar antolatzen ditugu; baita eskolarteko txapelketak eta bertso-eskolen egunak ere. Horrez gain, bertsolaritza irakasteko argitalpenak sortzeaz arduratzen gara eta bertso-eskolei dituzten beharrizanak errazteaz (formazio ikastaroak, material didaktikoa…).\nBertsolaritzaren sustapenean eragiteko Hitzetik Hortzera telebista saioa, Bertsoa sareko plaza, txapelketak, eta hainbat sariketa antolatzen ditu Elkarteak.\nIkerketari esker bertsolaritza garai berrietara egokitzen asmatu da. Bertsolaritzaren ikerketa Mintzola Fundazioaren bitartez garatzen du Bertsozale Elkarteak. Hainbat ikerlari gerturatzen dira Bertsozale Elkartearen Xenpelar Dokumentazio Zentro dinamikora bertsolaritzari buruzko ondarearen berri jasotzera eta ikuspegi ezberdinetatik egin nahi diren ikerketetarako oinarrizko informazioa eskuratzera. Ikerlariei ondarea eskuragarri jartzeaz gain aholkularitza eskaintzen diegu. Ikerketa lan horien emaitzak zabaltzeko ikastaroak, jardunaldiak eta argitalpenak ekoiztea da Mintzola Fundazioaren egitekoa. Unibertsitateekin elkarlanean burutzen dira ikerketa lanak. Euskararen lurraldean ez ezik, mundu mailan ahozko inprobisazio kantatuari dagokionez dauden beste adierazpideekin antolatutako jardunaldietan parte hartzen dugu, zubiak eraikiz. Ez kanpokoekin bakarrik, euskararen lurraldean bertan gertatzen diren beste ahozko kultur adierazpideekin elkarlana bultzatzea da Mintzola Fundazioaren beste egiteko bat.\nAipatutako egitasmoa etengabe eragiten jarraitu ahal izateko lankidetzak ezinbestekoak dira Bertsozale Elkartearentzat. Elkarlanean oinarrituz egin dugu 27 urteko ibilbidea. Zentzu horretan, LABORAL Kutxarekin adostutako elkarlanak bultzada handia eskainiko dio bertsolaritzari eta euskarari.\nLABORAL Kutxa, kultura eta euskararen zaintza\nLABORAL Kutxa sortu zenekoa da euskal kulturaren eta euskararen garapenaren aldeko lana eta konpromisoa, entitatearen Estatutu Sozialetan ere jasotzen den moduan. Beraz, bere Nortasun Agirian dauka euskararekiko apustua atxikia.\nIzateko modu horri erantzunez, hamaika proiektu, egitasmo eta ekimen bideratzen lagundu ohi du Euskal Herrian barrena, hainbat eta hainbat talde eragile, elkarte, entitate eta erakunderekin batera jardunez. Elkarlanaren, kooperatibismoaren haritik, mota bateko edo besteko laguntza eskainiz (materiala utziz, aholkularitza emanez, diruz babestuz, langileak jarriz…), makina bat amets egin bihurtu ditu LABORAL Kutxak euskalgintzan diharduen unibertso zabalean.\nEta Euskal Herriko Bertsozale Elkartea aipatuta, gogora ekarri beharra dago lehenago ere, duela 10 urte inguru, “Luberri” izeneko ekimena bideratu zutela elkarrekin elkarteak berak eta LABORAL Kutxak. Horrela, garai bateko bertsozaletasuna galdua zegoen herrietan bertsotarako zaletasuna berreskuratzen jardun genuen, bertsolari gazteak eta aski ezagunak zirenak hainbat bertso-saio partekatuz. Orduan, herrietako jendea arduratu zen ekitaldia antolatzeaz, eta Bertsozale Elkarteak behar ziren koordinazio-lanak egin zituen, herrigintzaren sustraietara joz.\nEta 10 urteren bueltan berriz ere Bertsozale Elkartearekin elkarlanean aritzeak, poztasun handia dakarkie LABORAL Kutxa osatzen duten guztiei, euskararen normalizazioan eta bertako ondarearen zaintzan aurrerapauso esanguratsua den neurrian.\nBertsozale Elkarteko eta Laboral Kutxako ordezkariak